ΟΚΤΩΒΡΙΟΣ 2021 by Νέοι Ορίζοντες - Issuu\nΤΟΠΙΚΗ ΜΗΝΙΑΙΑ ΕΦΗΜΕΡΙΔΑ - ΤΕΥΧΟΣ 384 - ΟΚΤΩΒΡΙΟΣ 2021 - ΤΗΛ.: 210 9351108 - EMAIL: INFO@ NSONLINE.GR - WWW. NSONLINE.GR\nΠΡΟΟΔΟΣ Η ΟΠΙΣΘΟΔΡΟΜΗΣΗ; Η εποχή μας τρέχει τόσο γρήγορα, όλα αλλάζουν τόσο ραγδαία και τόσο βαθιά, που ο απλός άνθρωπος δυσκολεύεται πάρα πολύ να ακολουθήσει τις εξελίξεις. Χρειάζεται συνεχή εκπαίδευση τόσο σε θέματα επιστήμης και τεχνολογίας, που επηρεάζουν πλέον άμεσα τη ζωή και την καθημερινότητά μας, όσο και σε επίπεδο συνείδησης και συμπεριφοράς. Τα τελευταία χρόνια, διαβάζουμε συνεχώς προβληματισμούς και αναλύσεις για πράγματα που παλιότερα ούτε θα μας περνούσαν από το μυαλό, σήμερα όμως θεωρούνται υψίστης σημασίας. Κατ’ αρχάς έχει εισβάλει για τα καλά στη ζωή μας το political correctness ή στα ελληνικά, η πολιτική ορθότητα. Απαγορεύεται πλέον να κάνουμε αστεία για θέματα φυλής, θρησκείας, χρώματος, φύλου, σεξουαλικού προσανατολισμού κ.ά. Πόσω μάλλον να αναφερθούμε αρνητικά ή να υβρίσουμε κάποιον για μία από αυτές τις ιδιότητες: εμπίπτει πλέον στο ποινικό δίκαιο, ενδέχεται να πάμε και φυλακή. Ένα από τα κύρια κοινωνικά θέματα της εποχής είναι λοιπόν η αποδοχή της διαφορετικότητας, αλλά και πολύ πιο συνηθισμένων χαρακτηριστικών, που ως τώρα εκλαμβάνονταν χωρίς σκέψη ως αρνητικά και\nσχολιάζονταν ως αρνητικά, όπως π.χ. το αυξημένο βάρος. Σήμερα θεωρείται από αγένεια έως bullying το να σχολιάζεις αρνητικά το σώμα των άλλων ή το μακιγιάζ ή το ντύσιμό τους – γενικώς δεν σχολιάζουμε εάν δεν ερωτηθούμε. Ένα άλλο θέμα είναι οι σεξιστικές συμπεριφορές, ακόμα και οι σεξιστικοί θεσμοί, όπως π.χ. η ενδυμασία κάποιων αθλητριών, που ακόμα προσφέρονται επισήμως προς τέρψιν των αντρών φιλάθλων και προς όφελος όσων εισπράττουν από τα δικαιώματα των αγώνων. Όλο και περισσότερες γυναίκες εξάλλου βγαίνουν ανοιχτά και μιλάνε για σεξουαλική παρενόχληση, για ενδοοικογενειακή βία, για βιασμούς, και το μεγαλύτερο μέρος της κοινωνίας στέκεται στο πλευρό τους – ειλικρινώς ή υποκριτικώς. Οι άνθρωποι νοιάζονται επίσης όλο και περισσότερο για το περιβάλλον και ενεργοποιούνται για τη διάσωσή του: ενημερώνονται, ευαισθητοποιούνται, ανακυκλώνουν, αλλάζουν διατροφικές και άλλες βλαβερές προς το περιβάλλον συνήθειες, καθαρίζουν, αναδασώνουν, ό,τι μπορεί ο καθένας κάνει.\nΌλα αυτά όμως και πολλά άλλα αφορούν σε ένα τμήμα του πληθυσμού. Ένα άλλο τμήμα του πληθυσμού σε μερικά ή και σε όλα αυτά τα θέματα στέκεται μουλαρωμένο στο παρελθόν και αρνείται να αποδεχθεί οτιδήποτε φέρνει μαζί της η πρόοδος της ανθρωπότητας. Η τεχνολογία είναι του διαόλου, ασχέτως αν την χρησιμοποιούν και οι ίδιοι με ευχαρίστηση, οι γυναίκες καλά θα κάνουν να το βουλώνουν, ο Θεός θα μας τιμωρήσει, όλοι οι διαφορετικοί είναι για τον Καιάδα, κλιματική αλλαγή δεν υφίσταται, όλα είναι μια συνωμοσία… Αυτοί οι άνθρωποι δεν είναι μεμονωμένοι, αποτελούν ρεύμα, το ρεύμα της συντήρησης και της οπισθοδρόμησης, το αντίπαλον δέος της προόδου. Κάποιες όψεις της πραγματικότητας μπορεί να ενοχλούν τον καθέναν από εμάς, σε πολλές περιπτώσεις επικρατεί και μία υπερδιόρθωση των κακώς κειμένων, που οδηγούν στο άλλο άκρο… Όμως καλό είναι να βλέπουμε τη μεγάλη εικόνα, να καταλαβαίνουμε με ποιους συντασσόμαστε κάθε φορά, ποιους εντέλει εξυπηρετούμε με τις επιλογές μας και κυρίως ποιο μέλλον οραματιζόμαστε ή ποιο παρελθόν νοσταλγούμε. Συνειδητά. Εν κατακλείδι, για άλλη μια φορά, το μόνο που θέλω να πω είναι αυτό ακριβώς: να μην αφηνόμαστε στην ευκολία της σκέψης μας και στη βολή του οικείου. Να είμαστε ό,τι είμαστε και ό,τι θέλουμε να είμαστε, συνειδητά όμως.\nΝΕΟΙ ΟΡΙΖΟΝΤΕΣ, ΟΚΤΩΒΡΙΟΣ 2021\nΚλείνει το πρώτο πάρκο σκύλων του Δήμου ται στα δημοτικά πάρκα σκύλων. Δεν υπήρξε ως εκ τούτου κάποια νομική διαδικασία που δεν τηρήσαμε. Και παρά τις αντιδράσεις και τις καταγγελίες σε διάφορους φορείς των κατοίκων της γύρω περιοχής, ήμασταν αποφασισμένοι να κρατήσουμε το πάρκο σκύλων ανοιχτό. Δυστυχώς, όμως, ο τελευταίος νόμος (4830/2021 – ΦΕΚ 169/Α/18-9-2021) που ψηφίστηκε σχετικά με τα αδέσποτα και δεσποζόμενα ζώα, στο άρθρο 30 (παρ.2, εδ. γ’) αναφέρει πως τα πάρκα σκύλων πρέπει να απέχουν 50 μέτρα από σχολεία ή κατοικίες. Για το λόγο αυτό ελήφθη απόφαση Δημοτικού Συμβουλίου του Δήμου Νέας Σμύρνης (78/2021). Με βάση αυτά τα δεδομένα η λειτουργία του πάρκου σήμερα σταματά.\nΔελτίο Τύπου Πριν από έναν περίπου χρόνο δημιουργήσαμε το 1ο Πάρκο Σκύλων του Δήμου Νέας Σμύρνης, με όλες τις απαιτούμενες προδιαγραφές. Μέχρι τότε δεν υπήρχε κανένα νομικό πλαίσιο που να καλύπτει ή να αναφέρε-\nΠοδηλατόδρομοι Πολύ τους σεβόμαστε τους ποδηλατόδρομους... κι εμείς και ο ο Δήμος και τα συνεργεία του...\nΜΗΝΙΑΙΑ TOΠΙ ΚΗ ΕΦΗ ΜΕ ΡΙ ΔΑ 1021384\nΜΑΓ ΚΡΙΩ ΤΟΥ 5 & ΠΛ. ΠΕΡΙ ΜΕ ΝΗ 1-2 Ν. ΣΜΥΡ ΝΗ, 121 71 ΤΗΛ.: 210 9351108 e-mail: info@ nsonline.gr www. nsonline.gr\nΜαθητική παρέλαση 28ης Οκτωβρίου Με σύμμαχο τον καλό καιρό κορυφώθηκαν στη Νέα Σμύρνη οι εορταστικές εκδηλώσεις για την εθνική επέτειο της 28ης Οκτωβρίου, με την καθιερωμένη μαθητική παρέλαση επί της οδού Αγίας Φωτεινής. Πλήθος κόσμου συνέρρευσε για να παρακολουθήσει την παρέλαση και να χειροκροτήσει θερμά τους συμμετέχοντες. Νωρίτερα εψάλη δοξολογία στον μητροπολιτικό ναό της Αγίας Φωτεινής και στη συνέχεια τελέστηκε επιμνημόσυνη δέηση και έγινε κατάθεση στεφάνων στο Μνημείο Εθνικής Μνημοσύνης στην προ της Εστίας Νέας Σμύρνης πλατεία. ΦΩΤΟΓΡΑΦΙΕΣ: Ελένη Γρηγοριάδου\nΚακοκαιρία «Μπάλλος»: Βούλιαξε η Νέα Σμύρνη νου να προχωρήσει με διαφάνεια και αντικειμενικότητα στην καταγραφή και αποτύπωση των προβλημάτων που δημιουργήθηκαν από την έντονη βροχόπτωση και την αντίστοιχη έκδοση πορίσματος, με στόχο την όσο το δυνατόν γρηγορότερη αντιμετώπισή τους.\n«Τα ιδιαίτερα έντονα καιρικά φαινόμενα και οι τεράστιες ποσότητες νερού που έπεσαν σήμερα στη Νέα Σμύρνη, και συνεχίζουν να πέφτουν, έχουν ως αποτέλεσμα στην περιοχή μεταξύ Εφέσου και Κράτητος, όπου διεξάγονται τα έργα της ΟΧΕ να σημειωθούν πλημμυρικά φαινόμενα σε σπίτια, καταστήματα και δρόμους.\nΗ περιοχή της Νέας Σμύρνης είναι μία από τις περιοχές της Αθήνας που «βούλιαξαν» στην κυριολεξία από τα νερά την ημέρα των μεγάλων βροχών στις 14 Οκτωβρίου. Στην οδό Ιωνίας όπου γίνονται έργα, το χώμα έφραξε τα φρεάτια με αποτέλεσμα ένα γυμναστήριο να μετατραπεί σε κολυμβητήριο και στο δρόμο αυτοκίνητα έπεσαν το ένα πάνω στο άλλο! «Έριξε τη βροχή, χρόνια αντιμετωπίζουμε πρόβλημα με τα φρεάτια, λέμε στον Δήμο να τα καθαρίσει, δεν ξέρω τι γίνεται. Μπήκε όλο το νερό μέσα στο μαγαζί, η καταστροφή είναι ολική. Στον κάτω όροφο στα αποδυτήρια έχει 2 μέτρα νερό. Τα αυτοκίνητα απ’ έξω επέπλεαν σαν να είναι σε θάλασσα. Έγινε χαμός. Δεν ξέρω ποιος ευθύνεται, αλλά το νερό μπήκε όλο μέσα στο μαγαζί. Ένα καινούργιο στούντιο που είχα φτιάξει, καταστράφηκε. Θα πρέπει να κλείσουμε ένα μήνα, θα πρέπει να το ανακατασκευάσουμε. Υπήρχαν 15-20 άτομα μέσα στο γυμναστήριο. Κινδύνευσαν 2 κοριτσάκια, τα βγάλαμε έξω, φοβήθηκαν. Το νερό ήταν στο μισό μέτρο με ορμή ποταμού. Το νερό πήρε έναν κάδο σκουπιδιών, μου έριξε τη τζαμαρία στο πίσω μέρος...», δήλωσε o ιδιοκτήτης του γυμναστηρίου. Επίρριψη ευθυνών στον εργολάβο Η Δημοτική Αρχή αμέσως μόλις διαπίστωσε τις καταστροφές, έσπευσε να καταγγείλει τον εργολάβο με τον οποίο έχει συνάψει σύμβαση για τα έργα στην περιοχή, απαιτώντας να πληρώσει εκείνος τις ζημιές των δημοτών. Μετά όμως από την έντονη κατακραυγή του κόσμου, που δίκαια απαιτούσε ο Δήμος να αποζημιώσει τους δημότες και να τα βρει με τον εργολάβο σε 2ο χρόνο, απέσυρε την σχετική ανακοίνωση:\nΟ Δήμος Νέας Σμύρνης καταγγέλλει την αμέλεια και την ελλιπή διαχείριση σε θέματα καθαριότητας φρεατίων που επέδειξε ο εργολάβος του συγκεκριμένου έργου (αν και είχε ενημερω-θεί έγκαιρα από το Δήμο για τα επικίνδυνα καιρικά φαινόμενα που αναμένονταν) και ενημερώνει τους δημότες που πλήγησαν ότι θα κινηθεί νομικά εναντίον του διεκδικώντας τις αποζημιώσεις τους για τις ζημιές που υπέστησαν οι περιουσίες τους. Να επισημάνουμε ότι προβλήματα από τις έντονες βροχοπτώσεις δεν υπάρχουν σε άλλα σημεία της πόλης μας. Στις υπόγειες διαβάσεις της Λεωφόρου Συγγρού ειδικά οχήματα του Δήμου καθαρίζουν συνεχώς τα φρεάτια ώστε να φεύγουν τα νερά και να διεξάγεται κανονικά η κυκλοφορία των αυτοκινήτων». Δελτίο Τύπου του Δήμου Τελικά, μετά από μερικές μέρες, εξέδωσε το ακόλουθο δελτίο τύπου: «Προτεραιότητα του Δήμου μας είναι να σταθεί στο πλευρό των κατοίκων και των επιχειρηματιών που επλήγησαν, αξιοποιώντας κάθε προσφερόμενη δυνατότητα. Την Πέμπτη 14/10/2021 η περιοχή της Νέας Σμύρνης επλήγη από έντονη βροχόπτωση, που σύμφωνα με τα στοιχεία του μετεωρολογικού σταθμού της Νέας Σμύρνης, ήταν η εντονότερη που έχει καταγραφεί στην περιοχή από το Φεβρουάριο του 2012, όταν και ξεκίνησε η λειτουργία του μετεωρολογικού σταθμού στη Νέα Σμύρνη και υπάρχουν καταγεγραμμένα δεδομένα. Σύμφωνα με τις καταγραφές του τοπικού μετεωρολογικού σταθμού, στις 14/10/2021, διαπιστώθηκε ημερήσιο ύψος βροχής άνω των 100mm, το\nμεγαλύτερο μέρος του οποίου συγκεντρώθηκε σε χρονικό διάστημα λίγων ωρών. Το φαινόμενο αυτό (πλημμύρα αιχμής) παρατηρείται όλο και συχνότερα τα τελευταία χρόνια σε πολλά σημεία της επικράτειας, αλλά και διεθνώς. Συνέπεια αυτού του γεγονότος ήταν να δημιουργηθούν προβλήματα σε διάφορα σημεία της πόλης με εντονότερα αυτά στην υπόγεια διάβαση της Λεωφ. Συγγρού, στο ύψος της οδού Δαβάκη και στην περιοχή της πλατείας Βουρνόβα, στη συμβολή των οδών Ιωνίας και Αιγαίου. Ειδικότερα η περιοχή της Πλατείας Βουρνόβα, όπου παρουσιάστηκε έντονο πλημμυρικό φαινόμενο βρίσκεται εντός της περιοχής εκτέλεσης του εν εξελίξει έργου «Βελτίωση και αποκατάσταση υπερτοπικού άξονα οδού Αιγαίου-Κράτητος». Δεδομένου ότι σε όλη την υπόλοιπη έκταση του έργου δεν παρουσιάστηκε ιδιαίτερο ζήτημα, διερευνώνται οι αιτίες που στο συγκεκριμένο σημείο προκλήθηκαν προβλήματα, από την ένταση αυτού του έκτακτου, αλλά και απρόβλεπτου πλημμυρικού φαινομένου. Για τον λόγο αυτό, ο Δήμος προβαίνει σε στοχευμένες, επεμβατικές κινήσεις, άμεσου και κατεπείγοντος χαρακτήρα στην παραπάνω περιοχή για τη βελτίωση της αποχέτευσης των ομβρίων υδάτων, ενώ παράλληλα θα προβεί σε επανεξέταση των υδραυλικών στοιχείων της ευρύτερης περιοχής, με στόχο την εξεύρεση της βέλτιστης λύσης σε συνεργασία με την Περιφέρεια Αττικής. Περαιτέρω, σχετικά με τις ζημιές που προκλήθηκαν σε κατοικίες, επιχειρήσεις και οχήματα, ο Δήμος είναι σε συνεργασία με όλους τους αρμόδιους κρατικούς φορείς. Προβαίνει άμεσα στον ορισμό ειδικού εμπειρογνώμονα που θα προταθεί από το Πολυτεχνείο ή το ΤΕΕ, προκειμέ-\nΠροτεραιότητα του Δήμου μας είναι να σταθεί στο πλευρό των κατοίκων και των επιχειρηματιών που επλήγησαν, αξιοποιώντας κάθε προσφερόμενη δυνατότητα». Αποζημιώσεις από το Δήμο Οι δημότες που υπέστησαν ζημιές στην ακίνητη και κινητή περιουσία τους λόγω των πλημμυρικών φαινομένων εξαιτίας της καταιγίδας της 14ης Οκτωβρίου 2021, μπορούν να προσέλθουν στο γραφείο πρωτοκόλλου στο Δημαρχείο Νέας Σμύρνης, Λ. Συγγρού 193-195, ισόγειο, και ώρες 08.00 με 14.00, Δευτέρα εως Παρασκευή, προκειμένου να υποβάλουν σχετικά αίτηση με στοιχεία των ζημιών. Κατόπιν, θα πραγματοποιηθούν αυτοψίες από κλιμάκιο υπαλλήλων της Δ/νσης Τεχνικών Υπηρεσιών του Δήμου Νέας Σμύρνης σε συνεννόηση με τους αιτούντες. Παρακαλούνται οι τελευταίοι να αναφέρουν στις αιτήσεις τους: όνομα και επώνυμο ιδιοκτήτη, διεύθυνση, τηλέφωνο επικοινωνίας, την χρήση του ακινήτου και αναλυτικήσαφή περιγραφή της ζημιάς με τυχόν φωτογραφικό αποδεικτικό υλικό. Αποζημιώσεις από την Περιφέρεια Οι βιομηχανικές και βιοτεχνικές μονάδες, εμπορικά καταστήματα κ.λπ., επιχειρήσεις και φορείς (εκτός οικιών) που έχουν υποστεί ζημιές λόγω των πλημμυρών μπορούν να υποβάλλουν αίτηση στη Διεύθυνση Ανάπτυξης της Περιφερειακής Ενότητας Νοτίου Τομέα Αθηνών προκειμένου να ξεκινήσει η διαδικασία καταγραφής και αποτίμησης ζημιών. Οι ενδιαφερόμενοι μπορούν να επικοινωνούν με τη Γραμματεία Διεύθυνσης Ανάπτυξης στα τηλ. 213 2100186, -192, ενώ η αποστολή των αιτημάτων τους μπορεί να γίνει μέσω ηλεκτρονικού ταχυδρομείου στη διεύθυνση anaptyksint1@patt.gov.gr.\nΟδός Κωνσταντινουπόλεως και Μίκη Θεοδωράκη Η Νέα Σμύρνη, θέλοντας να τιμήσει τη μεγάλη προσφορά του εκλιπόντος μουσικοσυνθέτη Μίκη Θεοδωράκη, με ομόφωνη απόφαση του Δημοτικού Συμβουλίου πρόσθεσε τελικά στην οδό Κωνσταντινουπόλεως το όνομα «Μίκης Θεοδωράκης», αλλά δεν τη μετονόμασε, όπως είχε προτείνει ο κ. Γιώργος Τουρλίδης.\nΠαράρτημα της Παντείου στη Ν. Σμύρνη Κατόπιν του μνημόνιου συνεργασίας που έχει υπογράψει το Πάντειο Πανεπιστήμιο με το Δήμο Νέας Σμύρνης, αποκτά παράρτημα στη Νέα Σμύρνη, που θα στεγαστεί στον Πολυχώρο Πολιτισμού «Γαλαξία» στην Κεντρική Πλατεία.\nΕπανέναρξη ΚΑΠΗ Εγκαίνια Αγίου Ανδρέα Την Κυριακή 24 Οκτωβρίου 2021 τελέστηκαν τα εγκαίνια του Ιδρυματικού Ιερού Ναού Αγίου Ανδρέα Νέας Σμύρνης. Της Ακολουθίας των Εγκαινίων προέστη ο Σεβασμιώτατος Μητροπολίτης Νέας Σμύρνης κ. κ. Συμεών.\nΠροτομή Κοσμά Αιτωλού Με τη δέουσα επισημότητα τελέστηκαν, την Κυριακή 31 Οκτωβρίου 2021, τα αποκαλυπτήρια της προτομής του Αγίου Κοσμά του Αιτωλού στην πλατεία Θέρμου της Νέας Σμύρνης, προσφορά του Συλλόγου Απανταχού Θερμίων Αθηνών "Θέρμιος Απόλλων".\nΜαχαιρωμένα λάστιχα Κάποιος/-οι μαχαίρωσαν πρόσφατα όλα τα λάστιχα των παρκαρισμένων οχημάτων επί της πλατείας Βασιλέως Γεωργίου.\nΕπανέναρξη της λειτουργίας των ΚΑΠΗ από την Τρίτη 02/11/2021 καθημερινά, από τις 8:00 έως τις 14:00, σύμφωνα με τις προβλέψεις για τα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19. Η συμμετοχή επιτρέπεται μόνο στους ωφελούμενους οι οποίοι α) είτε επιδεικνύουν πιστοποιητικό εμβολιασμού στον υπεύθυνο που ορίζεται από την εκάστοτε δομή, β) είτε επιδεικνύουν πιστοποιητικό νόσησης.\nΒΑΖΑΑR φιλοζωικών σωματείων Το αναγνωρισμένο ζωοφιλικό σωματείο της Π.Φ.Π.Ο. (Πανελλήνια Φιλοζωική Περιβαλλοντική Ομοσπονδία) σας καλεί στο bazaar, το οποίο θα διεξαχθεί στην κεντρική πλατεία της Νέας Σμύρνης την Παρασκευή 5, το Σάββατο 6 και την Κυριακή 7 Νοεμβρίου 2021. Θα συμμετέχουν χειροτέχνες και χορηγοί με καταπληκτικά αντικείμενα, όπως χειροποίητα κοσμήματα και τσάντες, φυτικά καλλυντικά, υπέροχα διακοσμητικά και τρόφιμα φτιαγμένα με πολύ μεράκι και αγάπη. Θα είναι εκεί από τις 9.00 π.μ ως τις 21.00μ.μ., για να δώσουν μια ακόμη ανάσα ζωής στα αδεσποτάκια μας. Στο Bazaar θα συμμετέχουν και τα δύο φιλοζωικά σωματεία της πόλης μας «Αδεσποτολόγιο» & Περιβαλλοντική και Φιλοζωική δράση εθελοντών Νέας Σμύρνης-Παλαιού Φαλήρου.\nΚαθαρίστηκε σπίτι από το Δήμο Αυτήν την εικόνα αντίκρυσε η Υπηρεσία Καθαριότητας του Δήμου σε ένα διαμέρισμα στην οδό Αγίας Σοφίας. Μετά από κλήση του Υγειονομικού και παρουσία εισαγγελέα ολοκληρώθηκε η απολύμανση από εξωτερικό συνεργείο καθαρισμού που κάλεσε ο Δήμος, και επανήλθε η ηρεμία στη γειτονιά.\n«Μια «Μιαβροχή βροχήπεριμέναμε περιμέναμεκαι καιμας μαςβγήκε βγήκεξινή» ξινή» Η δημοτική παράταξη «Λαϊκή Συσπείρωση Νέας Σμύρνης» εξέδωσε την ακόλουθη ανακοίνωση: Η πρώτη βροχή είναι γεγονός και για μία ακόμη φορά ανέδειξε τις τεράστιες ελλείψεις στους τομείς των υποδομών (του σχεδιασμού και της συντήρησής τους, της Πολιτικής Προστασίας. Η Νέα Σμύρνη δυστυχώς για μία ακόμη φορά κατάφερε να «παίξει» στα ΜΜΕ, με τις αποκαρδιωτικές εικόνες από πλημμυρισμένα κτίρια, αυτοκίνητα παρασυρμένα από το νερό κ.ά. Οι ζημιές ακόμα δεν έχουν καταγραφεί, αλλά και η πρόγνωση των έντονων\nβροχοπτώσεων για τις επόμενες ημέρες μας προμηνύει ότι ο κατάλογος των καταστροφών δεν έχει κλείσει. Για την κατάσταση αυτή δεν φταίει ούτε η ένταση των καιρικών φαινομένων, ούτε η «ανευθυνότητα» των πολιτών και προφανώς ούτε η κακιά μας η μοίρα ή ο «θεός» κατά τον κυβερνητικό εκπρόσωπο. Η έλλειψη αντιπλημμυρικού σχεδιασμού, η υποχρηματοδότηση για την ανάπτυξη και συντήρηση των ανάλογων υποδομών κα η έλλειψη του απαραίτητου προσωπικού στην Περιφέρεια και στον Δήμο μας αποτελούν μόνον ορισμένες πλευρές των αιτιών της σημερινής κατάστασης και υπεύθυνοι\nείναι κυβερνήσεις - περιφέρεια – δήμος, ο καθένας από τις αρμοδιότητες της πλευράς του και όλοι μαζί συμπλέοντας στους στόχους και τις προτεραιότητες.\nΩς Λαϊκή Συσπείρωση τα έχουμε αναδείξει, τα έχουμε επισημάνει «ουκ ολίγες φορές», λαμβάνοντας καθησυχαστικές απαντήσεις από την Δημοτική Αρχή ότι είναι όλα υπό έλεγχο κ.τ.λ.\nΗ δημοτική αρχή είναι συνυπεύθυνη για την υποστελέχωση των αναγκαίων τμημάτων (τεχνικής υπηρεσίας κ.ά.), για την κατάσταση των υποδομών, για τη μόνιμη προσαρμογή της στις βασικές κεντρικές πολιτικές επιλογές και την μη διεκδίκηση των απαραίτητων.\nΟ Δήμος να πάρει άμεσα μέτρα για τις επόμενες ώρες, να μετριαστούν οι επιπτώσεις. Αυτή η καταιγίδα θα περάσει με καταστροφές που έχουν συγκεκριμένους ενόχους.\nΜε ευθύνη του Δήμου να παρθούν άμεσα τα αναγκαία μέτρα για την προστασία της ζωής και της περιουσίας του λαού.\nΈχουμε και έναν ολόκληρο χειμώνα και πρέπει να γίνουν γρήγορα όλα τα απαραίτητα για τη συντήρηση και αναβάθμιση των υποδομών.\nΟ «Βούρκος» της Νέας Σμύρνης Δεν ήταν παρά θέμα χρόνου η τραγική εικόνα των έργων στη Νέα Σμύρνη να μετατραπεί και σε τραγική πραγματικότητα. Το διαρκές εργοτάξιο γύρω από τις οδούς Ιωνίας, Εφέσου, Αιγαίου και στα πέριξ οικοδομικά τετράγωνα σε συνδυασμό με την έντονη βροχόπτωση κατέληξαν το μεσημέρι της Πέμπτης 14/10 σε μια καταστροφική πλημμύρα. Δεν πρόκειται παρόλα αυτά για κάτι πέραν τον δυνάμεων του ανθρώπου ή κάποια πρωτοφανή θεομηνία. Πρόκειται για μια απολύτως προβλέψιμη νεροποντή, για την άφιξη της οποίας είχαμε εικόνα πάνω από μία εβδομάδα. Αλλά πολύ δε περισσότερο πρόκειται για την απολύτως προβλέψιμη και αυτονόητη καταστροφή που όλοι οι κάτοικοι της περιοχής έβλεπαν να έρχεται από την παροιμιώδη αμέλεια τόσο του δήμου όσο και της εργολήπτριας τεχνικής εταιρίας. Δεν χρειάζεται να είναι κανείς μηχανικός για να βλέπει τα αυτονόητα, ότι δηλαδή τα έργα προχωρούν με εξαιρετικά αργούς ρυθμούς και χωρίς καμία απολύτως πρόνοια και τήρηση μέτρων για την εξασφάλιση της στοιχειώδους ασφάλειας και ποιότητας ζωής για\nτους κατοίκους. Η ανοιχτή εναπόθεση οικοδομικών υλικών και μπάζων στο δρόμο, εκτός από πρακτική απολύτως παράνομη, η οποία συνεχίζει εδώ και πάνω από ένα χρόνο με την κάλυψη της δημοτικής αρχής και παρά δεκάδες καταγγελίες και παραινέσεις κατοίκων, είναι και άκρως επικίνδυνη. Πολλώ δε μάλλον αν κανείς λάβει υπόψη την πρόχειρη και κακοσχεδιασμένη ανακατασκευή των αποχετεύσεων, οι οποίες σε πολλά σημεία (ανάμεσά τους και το σημείο της μεγάλης πλημμύρας στη γωνία Ιωνίας και Αιγαίου) βρίσκονται 15 εκατοστά ψηλότερα από το επίπεδο του οδοστρώματος! Στο συγκεκριμένο σημείο έχει πολλές φορές δημιουργηθεί πρόβλημα με τα νερά της βροχής που ο καθένας θα περίμενε να ληφθεί υπόψη και να διορθωθεί κατά τη διάρκεια των έργων. Τίποτα τέτοιο δεν έγινε παρόλα αυτά. Η παράλογη και άχρηστη ‘’διαπλάτυνση’’ των πεζοδρομίων στην οδό Εφέσου και\nτα γύρω οικοδομικά τετράγωνα έως και την οδό Κράτητος έχει ξεκινήσει ήδη από το lockdown του Μαρτίου του 2020. Σε συνδυασμό με άλλα συμπαρομαρτούντα έργα όπως επισκευές πεζοδρομίων και αποχετεύσεων ή τον ποδηλατόδρομο της Αιγαίου είναι προφανέστατα αφορμές για αγαστές συνεργασίες μεταξύ δήμου και εργολάβων σε ένα καθεστώς πλήρους ασυλίας και κάλυψης σε οποιαδήποτε αυθαιρεσία στη λειτουργία του εργοταξίου και της ευρύτερης διαδικασίας. Η δημοτική αρχή κώφευε στις καταγγελίες γιατί δεν ήθελε να χαλάσει χατίρι στους εργολάβους με τους οποίους συνεργαζόταν, ενώ την ίδια στιγμή αμφότεροι διαβεβαίωναν πως μέχρι να έρθουν οι βροχές τα προβλήματα θα έχουν λυθεί. Το καλύτερο που μπόρεσε η δημοτική αρχή να κάνει δε κατά τη διάρκεια της πλημμύρας ήταν να στείλει δύο (2) υπαλλήλους του δήμου να μαζέψουν κάποια ελάχιστα\nσκουπίδια και τον αντιδήμαρχο έργων Ζαβό. Ο τελευταίος κατάφερε να ενημερώσει ότι ανέλαβε πριν μερικές μέρες λες και αυτό σημαίνει πως δεν έχει καμία ευθύνη για την πολιτική που ασκεί η δημοτική αρχή στην οποία συμμετέχει. Βέβαια, όλοι ξέρουμε ότι όταν ξεκίνησε το έργο ο ίδιος ο κος Ζαβός κυκλοφορούσε με τον εργολάβο στην περιοχή για να "καθησυχάσει" τους κατοίκους. Τέλος, ο αντιδήμαρχος Ζαβός ενημέρωνε τους δημότες ότι ο αξιότιμος δήμαρχος κος Τζουλάκης είναι στη Θεσσαλονίκη! Ο εμπαιγμός και η υποτίμηση στη νοημοσύνη μας έχει όριο και καλά θα κάνουν να καταλάβουν όλοι όσοι στελεχώνουν και στηρίζουν τη δημοτική αρχή ότι θα λογοδοτήσουν είτε με το καλό είτε με το άγριο για την αναίσθητη και απαράδεκτη στάση τους. Απαιτούμε τις ζημιές να πληρώσει ο δήμαρχος και οι φίλοι του της κατασκευαστικής εταιρίας, μέχρι και το τελευταίο ευρώ. Η ασυδοσία τους τελειώνει εδώ. Αφού δεν σέβονται το λαό της Νέας Σμύρνης θα πρέπει να αρχίσουν να τον φοβούνται.\nΔΙΚΑΙΟΣυΝΗ ΓΙΑ ΤΟΝ/ΤΗΝ ΖΑΚ/ZACKie ΟH\nΑΠΟΚΑΛυΠΤΗΡΙΑ ΠΡΟΤΟΜΗΣ ΑΠΟΣΤΟΛΟυ ΜΑΓΓΑΝΑΡΗ\nενός πλήθους κόσμου που δεν έκανε τίποτα για να την αποτρέψει. Ακολούθησε μια καθημερινή επανάληψη της δολοφονίας του/της από τα ΜΜΕ που προσπάθησαν να σπιλώσουν τη μνήμη του/της και να ποτίσουν με ομοφοβικό και ρατσιστικό μίσος το κοινό τους.\nΜετά από πρόταση της Δημοτικής Kίνησης ΣΤΡΟΦΗ Νέας Σμύρνης εγκρίθηκε ομόφωνα από το Διοικητικό Συμβούλιο του Πολιτιστικού και Αθλητικού Οργανισμού Νέας Σμύρνης στη συνεδρίαση της 11/10/2021 το παρακάτω ψήφισμα: Πριν τρία χρόνια όλα, όλες, όλοι παγώσαμε από τις εικόνες της άγριας, αναίτιας δολοφονίας του/της Ζακ/Zackie Oh στην οδό Γλάδστωνος στην Αθήνα. Μιας δολοφονίας που έγινε από «καταστηματάρχες» που «προστάτευαν την περιουσία τους» στο κέντρο της Αθήνας με τη συμβολή ανθρώπων που πληρώνονται από το ελληνικό δημόσιο υποτίθεται για να μας προστατεύουν, και μπροστά στα αδιάφορα μάτια\nΝ eΑ e ΚΔΟΣΗ\nΤρία χρόνια πέρασαν και οι δολοφόνοι του/της μέχρι σήμερα κυκλοφορούν ελεύθεροι, ανενόχλητοι και συνεχίζουν να σκορπούν ομοφοβικό δηλητήριο ατιμώρητοι, ενώ κάποιοι από αυτούς δεν είναι ούτε καν κατηγορούμενοι. Τρία χρόνια από τη δολοφονία του/της Ζακ/Zackie Oh και ακόμη δεν έχει ξεκινήσει η δίκη του... Η οικογένεια του δεν καλείται στην ανακριτική διαδικασία και δεν μπορεί να ζητήσει αίτηση εξαίρεσης του ανακριτή για σοβαρούς λόγους προδικασίας. Τρία χρόνια τώρα η μνήμη του μας στοιχειώνει και μας επιβάλλει να είμαστε σε εγρήγορση μέχρι να δικαιωθεί και να τιμωρηθούν οι ένοχοι. ΔΙΚΑΙΟΣΥΝΗ ΓΙΑ ΤΟΝ/ΤΗΝ ΖΑΚ/ZACKIE ΟH! Λέμε όχι στην ομοφοβία και το ρατσισμό!\n«Α ΡχΕiΟυ Π oΝΤΟυ » Το Δ.Σ. της Επιτροπής Ποντιακών Μελετών με ιδιαίτερη χαρά ανακοινώνει την κυκλοφορία του τόμου 61 του «ΑΡΧΕΙΟΥ ΠΟΝΤΟΥ», Αθήνα 2021 (527 σελ.), στον οποίο περιλαμβάνονται τα πρακτικά του Διεθνούς Επιστημονικού Συνεδρίου Λαογραφίας με τίτλο «Λαϊκή παράδοση του Πόντου από το παρελθόν στο παρόν» (Θεσσαλονίκη, 29 Νοεμβρίου-1 Δεκεμβρίου 2019). Με την ευκαιρία αυτή εκφράζει την ικανοποίησή του για την συνεχώς αυξανόμενη ζήτηση των εκδόσεων της Ε.Π.Μ., στις οποίες είναι γεγονός ότι δόθηκε ιδιαίτερη βαρύτητα το τελευταίο διάστημα που η πανδημία περιόρισε δραστικά τις εκδηλώσεις. Θερμές ευχαριστίες σε όλους τους μελετητές και αναγνώστες που βρίσκονται κοντά μας και μας στηρίζουν με κάθε τρόπο.\nΤην Τετάρτη 13 Οκτωβρίου, στο Άλσος Εθνικής Μνημοσύνης, πραγματοποιήθηκαν τα αποκαλυπτήρια της προτομής του αρχιτέκτονα του εικονογραφημένου περιοδικού τύπου στην Ελλάδα και Σμυρνιού στην καταγωγή Απόστολου Μαγγανάρη. Παρόντες ο Δήμαρχος Σταύρος Τζουλάκης, ο βουλευτής της Νέας Δημοκρατίας Βασίλης Σπανάκης, ο Γενικός Γραμματέας του Δήμου Μιχάλης Χρηστάκης, ο Αντιδήμαρχος Κοινωνικής Πολιτικής Παναγιώτης Γιατζίδης, η Εντεταλμένη Δημοτική Σύμβουλος και Υπεύθυνη Δημοσίων Σχέσεων του Δήμου μας Κλαίρη Δεληγιάννη, η οποία συντόνισε και την εκδήλωση, ο Δημοτικός Σύμβουλος Δημήτρης Οικονόμου, ο Πρόεδρος της Ένωσης Συντακτών Περιοδικού και Ηλεκτρονικού Τύπου Θέμης Μπερεδήμας, ο Καθηγητής του Πανεπιστημίου Αθηνών και Πρόεδρος της Εθνικής Εταιρείας Ελλήνων Λογοτεχνών Γεράσιμος Τζώρας, ο Πρόεδρος του Συλλόγου Φοιτησάντων Ευαγγελικής Σχολής Σμύρνης Γιώργος Δρακόπουλος και μέλη της οικογένειας Μαγγανάρη: η σύζυγος Καίτη Κοντώση-Μαγγανάρη, η κόρη Κάτια Μακρίδη και οι δύο δισέγγονές του. Χαιρετισμό απέστειλε και ο Υπουργός Προστασίας του Πολίτη Παναγιώτης Θεοδωρικάκος. Ο Δήμαρχος Νέας Σμύρνης Σταύρος Τζουλάκης στον χαιρετισμό του τόνισε: «Αποδίδουμε σήμερα τον ελάχιστο φόρο τιμής σε μια προσωπικότητα εμβληματική που σφράγισε με το έργο της την ελληνική δημοσιογραφία και διατηρούμε ζωντανή τη μνήμη του. Η απόδοση τιμής σε τέτοιους ανθρώπους πρωτοπόρους και ξεχωριστούς είναι μια οφειλόμενη διαχρονική επιταγή». Ο Πρόεδρος της Εθνικής Εταιρείας Ελλήνων Λογοτεχνών Γεράσιμος Τζώρας επεσήμανε: «Τώρα έφτασε η στιγμή που η Νέα Σμύρνη, τηρώντας ως ιερή παρακαταθήκη την ανάμνηση του τραγικού παρελθόντος της Σμύρνης, αποδίδει τις προσήκουσες τιμές στη μνήμη του Μαγγανάρη, άξιου τέκνου της Αιολικής γης». Ο Πρόεδρος της ΕΣΠΗΤ Θέμης Μπερεδήμας εξήρε το έργο του Απόστολου Μαγγανάρη στον ημερήσιο Τύπο αλλά και στον περιοδικό, όπου όχι μόνο διέπρεψε ως συντάκτης, αρχισυντάκτης και διευθυντής, αλλά και ως «σελιδοποιός» δίνοντας σάρκα και οστά στη δημοσιογραφία του 20ού αιώνα.\nΤο ακόλουθο μήνυμα εξέδωσε με δελτίο τύπου ο Δήμος Νέας Σμύρνης για την Παγκόσμια Ημέρα των Ζώων:\nδους φίλους μας. Στα Δημοτικά Σχολεία της πόλης μας έχει ξεκινήσει και συνεχίζεται το εκπαιδευτικό διαδραστικό και πολυθεματικό πρόγραμμα «Ζωο…φιλώντας μαθήματα άδολης αγάπης» από την ομάδα ΖΩ.Ε.Σ. Είναι εγκεκριμένο από το Υπουργείο Παιδείας και στοχεύει σε ένα ανθρωπινότερο αύριο για όλους, όπου δίποδοι και τετράποδοι θα απολαμβάνουν έναν κόσμο με ισότητα, ισονομία και δικαιοσύνη. Δίχως πόνο.\n«Μέχρι ο άνθρωπος να αγαπήσει ένα ζώο, ένα κομμάτι της ψυχής του παραμένει κοιμισμένο» Ανατόλ Φρανς Στο Δήμο Νέας Σμύρνης το κεφάλαιο «αδέσποτα ζώα», αυτά δηλαδή που έχουν περισσότερο ανάγκη από καθημερινή φροντίδα και περίθαλψη, τυγχάνει ιδιαίτερης προσοχής. Επιθυμούμε να προσφέρουμε τα μέγιστα. Κάνουμε αρκετά αλλά όχι όλα. Ξεκινήσαμε, κι αυτό έχει σημασία. Και προχωράμε με βήματα σταθερά και με όρεξη για δουλειά. Το πιο βασικό βήμα που έγινε ήταν αναμφίβολα η δημιουργία πενταμελούς επιτροπής περίθαλψης αδέσποτων και δεσποζόμενων ζώων συντροφιάς. Αποτελείται από τον εκάστοτε Αντιδήμαρχο -επικεφαλής του Γραφείου Αστικής Πανίδας, εκπροσώπους των φιλοζωικών σωματείων της πόλης μας, κτηνιάτρους και εκπαιδευτές σκύλων. Συνεδριάζει σε τακτά χρονικά διαστήματα, διευθετώντας, μέσα από άψογη συνεργασία, όλα τα σχετικά θέματα που προκύπτουν καθ’ όλο το 24ωρο, 365 μέρες το χρόνο. Επί της οδού Σινώπης 17 βρίσκεται το Γραφείο Αστικής Πανίδας και Χλωρίδας του Δήμου μας, απ’ όπου οι φιλόζωοι δημότες-σιτιστές μπορούν να προμηθεύονται δωρεάν τροφή για τη σίτιση των αδέσποτων ζώων της πόλης μας,\nΤοποθετήσαμε, τέλος, σε πάρκα και πλατείες της Νέας Σμύρνης το σύστημα μιας χρήσης μαζέματος ακαθαρσιών σκύλου και κατοικίδιων με το όνομα «ΝΟ ΚΑΚΑ». Αυτές τις μέρες τοποθετούνται, ταΐστρες και ποτίστρες σε σημεία με μεγάλες αποικίες γατιών όπως και σπιτάκια για την προστασία τους από το κρύο ή τη ζέστη. να αναφέρουν τα προβλήματα που προκύπτουν με αυτά, να ζητούν πληροφορίες και γενικά να ενημερώνονται για τα σχετικά προγράμματα και τις δράσεις του Δήμου. Τηλέφωνο επικοινωνίας: 210 9345658 Κατόπιν διαγωνισμού, κτηνίατρος της περιοχής μας αναλαμβάνει την στείρωση, την ηλεκτρονική ταυτοποίηση (chip), τον εμβολιασμό, την περίθαλψη και τα έκτακτα περιστατικά που συμβαίνουν στα αδέσποτα ζώα της πόλης μας. Ο Δήμος μας έχει σύμβαση\nκαι με πανσιόν ζώων στην οποία μεταφέρονται ζώα που αφαιρούνται με εισαγγελική εντολή ή αδέσποτοι σκύλοι που βρίσκονται μέσα στα όρια της πόλης μας. Επιπλέον, ξεκίνησε ήδη η δημιουργία επίσημου δημοτικού μητρώου εθελοντών-φροντιστών αδέσποτων ζώων, οι οποίοι πραγματοποιούν διαρκείς συναντήσεις και συζητήσεις με την αρμόδια Αντιδήμαρχο για την επίλυση των θεμάτων που τους απασχολούν σχετικά πάντα με τους αδέσποτους τετράπο-\nΣε συνεργασία που προκύπτει από συστηματική, διαρκή και άμεση επικοινωνία με τα φιλοζωικά σωματεία αλλά και όλους τους εθελοντές φιλόζωους της πόλης μας, φροντίζουμε με κάθε τρόπο τα ζώα που ζουν, άθελά τους, στους δρόμους της Νέας Σμύρνης. Επιθυμούμε δε με μια σειρά από ενέργειες και δράσεις να ενισχύσουμε το φιλοζωικό αίσθημα σε παιδιά και μεγάλους. Γιατί η σχέση μας με τα ζώα δεν είναι κάτι υποκατάστατο. Είναι κομμάτι της ζωής αναντικατάστατο.\nΚΟΙΝΩΝΙΚΟ ΠΑΝΕΠΙΣΤΗΜΙΟ ΕΝΕΡΓΩΝ ΠΟΛΙΤΩΝ Κ.Π.Ε.Π. Επιπρόσθετα, το Ίδρυμα Κρατικών Υποτροφιών/Εθνική Μονάδα Συντονισμού για το πρόγραμμα Erasmus+ , έχει απονείμει στο Κ.Π.Ε.Π. τη Διαπίστευση Erasmus με κωδικό 20201-EL01- KA120-ADU-094733 προκειμένου οι εκπαιδευτές του να έχουν απλουστευμένη πρόσβαση σε ευκαιρίες χρηματοδότησης στο πλαίσιο της Βασικής Δράσης -1 του νέου προγράμματος (2021-2027) στον τομέα της Εκπαίδευσης Ενηλίκων. Από τον Οκτώβριο του 2021 θα ξεκινήσουν οι παρακάτω ετήσιοι επιμορφωτικοί τομείς: Εξ αποστάσεως Πανελλαδικά: Αυτοβελτίωση Νευρογλωσσικός Προγραμματισμός Υγεία & Αντιγήρανση Ταξίδι Εσωτερικής Αφύπνισης & Ενέργειας l Δημιουργική Γραφή l Συμβουλευτική Γονέων l Ψυχολογία Marketing l l l l\nΑπό 30 Οκτωβρίου 2021 ξεκινά η λειτουργία του «Κοινωνικού Πανεπιστημίου Ενεργών Πολιτών» στη Νέα Σμύρνη. Το Κ.Π.Ε.Π. σας προσκαλεί να παραβρεθείτε στην πρώτη ανοιχτή διαδικτυακή συνάντηση την 1η Νοεμβρίου 2021 και ώρα 18:30 (θα σταλεί link σε όσους επιθυμούν να ενημερωθούν). Σκοπός αυτής της συνάντησης είναι να ενημερωθείτε για τη φιλοσοφία και τους στόχους του Προγράμματος του Κ.Π.Ε.Π. που αφορούν τις θεματικές ενότητες που θα λειτουργήσουν για τη φετινή χρονιά.\nγράμματα μη Χρηματοδοτούμενα από κάποιο Κρατικό Φορέα. Σκοπός του φορέα είναι να δώσει την ευκαιρία σε κάθε ενδιαφερόμενο πέρα από ηλικία, μορφωτικό επίπεδο και επαγγελματική ενασχόληση, να διευρύνει τους ορίζοντες της σκέψης και δράσης του αλλά και τα πνευματικά του ενδιαφέροντα, μέσα από σειρές-κύκλους μορφωτικών μαθημάτων, προγραμμάτων συμβουλευτικής υποστήριξης, ημερίδων, διαλέξεων και συνεδρίων με επίκαιρα αλλά και διαχρονικά θέματα και ζητήματα.\nΤο Κ.Π.Ε.Π. λειτουργεί με επιτυχία εδώ και 8 χρόνια στις πόλεις Καβάλα, Χρυσούπολη Καβάλας, Θάσο, Κρηνίδες Καβάλας, Ξάνθη, Δοξάτο Δράμας, Δράμα, Βέροια, Αλεξάνδρεια, Θεσσαλονίκη, Ωραιόκαστρο Θεσσαλονίκης, Κοζάνη, Μαραθώνα Αττικής, Ν. Σμύρνη & Ηλιούπολη Αθηνών, Κυκλάδες.\nΈνα μεγάλο μέρος των εκπαιδευτών μας εκπαιδεύεται σε θέματα Ψυχολογίας με το πρόγραμμα ΕRASMUS + του ΙΚΥ (Εθνική Μονάδα Συντονισμού Ενηλίκων Erasmus+) στον Τομέα Εκπαίδευσης Ενηλίκων και στη συνέχεια μεταδίδει τις γνώσεις και τις δεξιότητες του στους σπουδαστές του\nΤο Κ.Π.Ε.Π. είναι ένας εκπαιδευτικός φορέας που συστάθηκε στην Καβάλα με τη μορφή Μη Κερδοσκοπικού Σωματείου και υλοποιεί επιμορφωτικά προ-\nΤα μαθήματα θα πραγματοποιούνται σε 15 τετράωρες συναντήσεις ανά δεκαπενθήμερο, από τον Οκτώβριο 2021 έως τον Ιούνιο του 2022 συνοδεύονται από εποπτικό υλικό (διαφάνειες, ακουστικό υλικό κλπ.) και θα έχουν τη μορφή παρουσιάσεων, βιωματικών εργαστηρίων και αλληλεπιδραστικών συζητήσεων. Στο κλείσιμο του προγράμματος θα απονεμηθούν Βεβαιώσεις Ετήσιας Επιμόρφωσης. Επικοινωνία Υπεύθυνη Ελλάδος Κ.Π.Ε.Π.: Χρυσοπούλου Σταυρούλα, 694 2062499 Συντονίστρια Ν. Σμύρνης: Νατάσα Σιδηροπούλου, 693 4228519 Γραμματεία: Πατέρα Μυρτώ, 697 1594605 & 694 7449794 www.koinonikopanep.com email: koinonikopanep@gmail.com info@koinonikopanep.com fb: Κοινωνικό Πανεπιστήμιο Ενεργών Πολιτών Instagram: koinonikopanepistimio\nΕΚΛΟΓΕΣ Τ.Ο ΝΕΑΣ ΔΗΜΟΚΡΑΤΙΑΣ\nΟι εσωκομματικές εκλογές της Ν.Δ. για την ανάδειξη των διοικητικών συμβουλίων των Τοπικών Οργανώσεων του κόμματος έλαβαν χώρα στη Νέα Σμύρνη τόσο ηλεκτρονικά, όσο και δια ζώσης στον “Γαλαξία”.\nΓια το Δ.Σ. εξελέγησαν οι κ.κ. Χρυσικοπούλου, Καραγιάννη, Σαρδιανός, Κυριακοπούλου, Δρόλια, Οικονόμου, Δασκαλοπούλου, Μακρής, Ραφτόπουλος.\nΜε προγραμματισμό και συνεργασία διατηρούμε την πόλη μας καθαρή. Μπορείτε να καλείτε το Δήμο για: 👉 Οικοδομικά υλικά, μπάζα: Δευτέρα-Τετάρτη-Παρασκευή 👉 Στρώματα: Τρίτη-Πέμπτη 👉 Εγκαταλελειμμένα αυτοκίνητα: Πέμπτη-Σάββατο Οι πολίτες που ενδιαφέρονται να απομακρύνουν ογκώδη αντικείμενα οφείλουν να τα εναποθέτουν σε σημεία τα οποία δεν δυσχεραίνουν τη διέλευση πεζών και οχημάτων. Βασική προτεραιότητα της Διεύθυνσης Καθαριότητας είναι η ξεχωριστή συλλογή των υλικών με στόχο να μειωθεί η ταφή κάθε είδους αποβλήτων, στοχεύοντας στην ανάκτηση υλικών καθώς και στην επαναχρησιμοποίηση.\nφορίες, μπορείτε να επικοινωνείτε με την Υπηρεσία Καθαριότητας στο τηλ.: 213 2025872, 210 9370370 ή 1568. Σας προσκαλούμε να συνεργαστούμε και να εξελίξουμε μαζί δημιουργικά και αποτελεσματικά το νέο αυτό απαιτητικό σύστημα διαλογής στην πηγή. Οι απόψεις και οι προτάσεις σας είναι για εμάς σημαντικές, ώστε να επιτύχουμε τον στόχο για μειωμένες ποσότητες αποβλήτων στους χώρους υγειονομικής ταφής!\nΤο παρών έδωσαν ο Υπουργός Προστασίας του Πολίτη κ. Τ. Θεοδωρικάκος, ο εκπρόσωπος Τύπου της Ν.Δ. κ. Τ. Γαϊτάνης, ο Αντιδήμαρχος κ. Στ. Κούπας, ο Δημ. Σύμβουλος κ. Ν. Σαρδιανός κ.ά. Πρόεδρος της Τοπικής Οργάνωσης Νέας Σμύρνης επανεξελέγη ο κ. Μανώλης Γρηγοράκης, επικρατώντας του αντιπάλου του κ. Γ. Βασιλόπουλου με 271 ψήφους έναντι 234.\nΑγαπητοί συμπολίτες, Ο Δήμος Νέας Σμύρνης, στο πλαίσιο εφαρμογής της νέας νομοθεσίας (άρθρο 50 του Ν.4819/2021) για τη χωριστή συλλογή των υπολειμμάτων τροφών (βιοαποβλήτων), προχωρά στη σταδιακή εγκατάσταση καφέ κάδων στην περιοχή σας. Στους καφέ κάδους συλλέγονται τα υπολείμματα τροφών όπως φρούτα, λαχανικά, κρέας, ψάρια, ζυμαρικά κ.α., τα οποία θα οδηγούνται σε μονάδα κομποστοποίησης για την παραγωγή υψηλής ποιότητας εδαφοβελτιωτικού (κόμποστ). Εκτός από τους κοινόχρηστους καφέ κάδους που θα τοποθετηθούν εξωτερικά από τα κτίρια ή πλησίον των μπλε κάδων ανακύκλωσης, κάθε νοικοκυριό θα παραλάβει έναν μικρό καφέ κάδο κουζίνας μαζί με βιοδιασπώμενες σακούλες για τη συλλογή του υλικού καθώς και ενημερωτικό υλικό. Κατόπιν σχετικής ειδοποίησης (μέσω θυροκόλλησης) θα γίνει η διανομή του ανωτέρω εξοπλισμού, ενώ για περισσότερες πληρο-\nΔίνουμε ανάσα στη Γη! Κρατάμε τον Δήμο Νέας Σμύρνης καθαρό μαζί! Με φιλικούς χαιρετισμούς Ο Αντιδήμαρχος Γιώργος Κρικρής\nΠΡΟΣΤΙΜΟ 400 ΕυΡΩ\nΤο άρθρο 48 του Κ.Ο.Κ. προβλέπει για την κατάληψη τμήματος οδού & πεζόδρομου τα εξής:\nΚάποιοι βάζουν καρέκλες, σκαμπό, καφάσια, τσιμεντόλιθους, τενεκέδες και ό,τι άλλο μπορεί να τους φανεί χρήσιμο για να καπαρώσουν μια θέση πάρκινγκ. Από ‘δώ και πέρα όμως, σύμφωνα με τον Κώδικα Οδικής Κυκλοφορίας απειλούνται με πρόστιμο 400 ευρώ.\n1. Η προσωρινή ή διαρκής κατάληψη τμήματος του οδοστρώματος με εγκαταστάσεις ή εμπόδια απαγορεύεται, ιδιαίτερα αν με αυτά παρεμποδίζεται η κυκλοφορία, η επιτρεπόμενη στάση ή στάθμευση οχημάτων ή περιορίζεται η ορατότητα αυτών που χρησιμοποιούν τις οδούς. 2. Κατ’ εξαίρεση της διάταξης της προηγούμενης παραγράφου, μπορεί να επιτραπεί σε έκτακτες περιπτώσεις ή ζώνες μικρής κυκλοφορίας εντός κατοικημένων περιοχών, αν υπάρχει αρκετός χώρος γι’ αυτά, η κατάληψή τμήματος οδού με προσωρινές εγκατα-\nστάσεις ή εμπόδια ύστερα από άδεια των Δημοτικών ή Κοινοτικών Αρχών μετά γνώμη των αρμόδιων Αστυνομικών Αρχών. 3. Αυτοί που ανεγείρουν οικοδομές μέσα σε κατοικημένες περιοχές ή εκτελούν άλλα έργα και καταλαμβάνουν ολόκληρο το πεζοδρόμιο μπροστά από την οικοδομή ή το έργο, υποχρεούνται να κατασκευάσουν πρόσθετο πεζοδρόμιο ή να πάρουν άλλα κατάλληλα μέτρα για την ασφαλή διέλευση των πεζών. Με απόφαση του Υπουργού Περιβάλλοντος, Χωροταξίας και Δημόσιων Εργων καθορίζονται οι λεπτομέρειες για την εφαρμογή της διάταξης αυτής. 4. Όταν επιτρέπεται, όπως πιο πάνω, η κατάληψή τμήματος οδού, πρέπει αυτό να επισημαίνεται υποχρεωτικά από\nαυτόν που το κατέλαβε κατά τις διατάξεις του άρθρου 9 του παρόντος Κώδικα. 5. Η κατάληψη επιφάνειας πεζόδρομου για οποιαδήποτε άλλη χρήση εκτός γι’ αυτήν που έχει κατασκευαστεί, απαγορεύεται, εφόσον παρεμποδίζεται η κυκλοφορία των πεζών, ως και η είσοδος-έξοδος οχημάτων άμεσης ανάγκης ή εξυπηρέτησης των παροδίων. 6. Αυτός που παραβαίνει τις διατάξεις του άρθρου αυτού τιμωρείται με διοικητικό πρόστιμο τετρακοσίων (400) ευρώ. Πλέον μία ειδοποίηση στην Τροχαία για την παράβαση αυτή, είναι αρκετή για να σταματήσει αυτή την κατάσταση.\nΟ μικρός 'Αιβαρ, η μασκότ της Πλατείας Καρύλλου! Ο Άιβαρ, 2 ετών, είναι ένα πραγματικά απίστευτο σκυλάκι. Βρέθηκε με τα δύο μπροστινά πόδια ακρωτηριασμένα. Τον υιοθέτησε ένα ζευγάρι που είχε κι άλλα δύο σκυλάκια και αποφάσισαν να του δώσουν μια δεύτερη ευκαιρία. Με τον καιρό κατάφεραν να τον εκπαιδεύσουν να μάθει να περπατάει στηριζόμενος μόνο στα δύο πισινά του πόδια χρησιμοποιώντας μπισκοτάκια και μπαλάκια ως δέλεαρ. Ζει μια ζωή γεμάτη αγάπη, παίζει, τρέχει με τ' άλλα σκυλάκια και χαίρεται τις βόλτες στην πλατεία Καρύλλου. Χθες, 18/10, δοκίμασε για πρώτη φορά το αναπηρικό καροτσάκι. Ήταν συγκινητική, όχι μόνο η προσπάθεια που έκανε για να σταθεί στα πόδια του αλλά και η συμπαράσταση, το κουράγιο και η εμψύχωση που\nτου έδιναν οι φίλοι του. Δεν έφευγαν από κοντά του. Σε κάθε βήμα που έκανε αυτός, τα φιλαράκια τον επικροτούσαν γαυγίζοντας χαρούμενα. Λέγεται ότι ο «Άιβαρ ο Ασπόνδυλος» ήταν ένας από τους πιο αιμοδιψείς και αδίστακτους ηγέτες των Βίκινγκς. Ο Άιβαρ γεννήθηκε χωρίς οστά στα πόδια και θεωρήθηκε χαμένος από όλους, από τη στιγμή που γεννήθηκε. Από όλους εκτός από την μητέρα του. Το μέλλον, όμως, είχε άλλα σχέδια για τον ανάπηρο γιο του Ράγκναρ, ένα μέλλον που κανείς δεν περίμενε από ένα παιδί με κινητικά προβλήματα... Κείμενο-φωτογραφίες: Ελένη Γρηγοριάδου\nΠΟυ ΤΑ ΕχΕΙ\nMία συνοικία της Αθήνας με ιδιαίτερο χαρακτήρα και ωραίο φαγητό Περπατώ στο Άλσος Αν δεν θέλετε κοσμικότητες δεν χρειάζεται καν να πάρετε το αυτοκίνητό σας. Σε ελάχιστη απόσταση από την πλατεία βρίσκεται το Άλσος της Νέας Σμύρνης. Σε μια έκταση 50 στρεμμάτων υπάρχει πολύ πράσινο, πολύς χώρος για τζόκινγκ ή περπάτημα και μία από τις ωραιότερες παιδικές χαρές της Αττικής. Αν βρεθείτε στην περιοχή τη θερινή περίοδο, όλο και κάποια θεατρική παράσταση ή συναυλία θα πετύχετε.\nΕίναι από τις συνοικίες της Αθήνας, οι κάτοικοι της οπoίας αγαπούν φανατικά. Δύσκολα απομακρύνονται από εκεί για να διασκεδάσουν, να αθληθούν, να ψωνίσουν, να περάσουν ευχάριστα το χρόνο τους. Και δικαίως. Γιατί στη Νέα Σμύρνη μπορεί κάποιος να κάνει τα πάντα. Κι αυτό το ξέρουν πια πολλοί πολίτες από όλη την Αττική που έχουν βάλει μία επίσκεψη στη συνοικία στο τακτικό πρόγραμμά τους. Σε αυτό το άρθρο ξεχωρίσαμε μόνο μερικές από τις καλύτερες εμπειρίες που μπορεί να βιώσει κανείς σε μια περιοχή που συνδυάζει την κομψότητα και τη χαλαρότητα. Γύρω από την πλατεία Η κεντρική πλατεία είναι το σημείο αναφοράς της πόλης εδώ και δεκαετίες, ένα από τα γνωστότερα σημεία της Αττικής. Όσοι αναφέρονται σε αυτήν, Νεοσμυρνιώτες και μη, λένε συνήθως «η πλατεία» χωρίς τον γεωγραφικό προσδιορισμό. Για τους ντόπιους ήταν πάντα το στέκι τους, όμως ιδιαίτερα μετά τα έργα πεζοδρόμησης του 2004 έχει γίνει σημείο αναφοράς για κόσμο από όλη την Αθήνα. l Από το 2009 λειτουργεί υπόγειο πάρκινγκ, παρ’ όλα αυτά επειδή ειδικά τα Σαββατοκύριακα υπάρχει κοσμοσυρροή αν σας εξυπηρετεί το τραμ για να φτάσετε εκεί, προτιμήστε το. l Αν έχετε παιδιά είναι το ιδανικό μέρος για να μπορέσετε να τα αφήσετε να τρέξουν και να παίξουν με ασφάλεια. l Στο δρόμο θα δείτε ανθρώπους κάθε ηλικίας: χίπστερ, πολλούς, πάρα πολλούς έφηβους, ανθρώπους μεγαλύτερης ηλικίας που ακόμα διαβάζουν εφημερίδα και μπορούν να σας κατατοπίσουν για τους παλαιούς και σημερινούς διάσημους θαμώνες της πλατείας, πολιτικούς, αθλητές, καλλιτέχνες. Εδώ, όλοι μοιάζουν να γνωρίζονται μεταξύ τους. Αυτό γίνεται αντιληπτό\nαπό τις συνεχείς χαιρετούρες ανάμεσα σε περαστικούς και καθήμενους στα καφέ. Ακόμα και τα αδέσποτα γατάκια και σκυλάκια είναι κατά κάποιον τρόπο υιοθετημένα από τους μαγαζάτορες της περιοχής. Ο ιδανικός τρόπος για να απολαύσει κανείς όλη αυτή την υπέροχη βαβούρα είναι ένας καφές on the go και περπάτημα. Ή ακόμα καλύτερα ένα φρέσκο σάντουιτς έτοιμο ή DIY με υλικά της επιλογής σας, μία φρέσκια σαλάτα, ένα donut και άλλες πολλές νόστιμες λιχουδιές. Όλα αυτά μπορείτε να τα πάρετε μαζί σας σε πακέτο και να κατευθυνθείτε στο Άλσος.\nΠάμε γήπεδο Μετά το γεύμα σας και με λιγότερο από 5 λεπτά περπάτημα θα βρεθείτε σε ένα άλλο σύμβολο της πόλης. Το στάδιο του Πανιωνίου. Η ομάδα έχει περάσει και καλύτερες μέρες αλλά αυτό δεν σημαίνει τίποτα. Αν βρεθείτε εκεί σε μέρα αγώνα θα ζήσετε μία από τις πιο ευχάριστες γηπεδικές εμπειρίες. Αλλά και να μην είστε φίλαθλοι αξίζει να βρεθείτε μέρα του αγώνα στην περιοχή, μόνο και μόνο για την ιδιαίτερη ατμόσφαιρα που υπάρχει έξω από το στάδιο, στο καφενείο και στο τυροπιτάδικο. Δίπλα από το ποδοσφαιρικό γήπεδο, υπάρχουν οι εγκαταστάσεις του Μίλωνα, ένα κλειστό γυμναστήριο του Πανιωνίου και ανοιχτό κολυμβητήριο. Όποια μέρα και να περάσετε θα δείτε νέους ανθρώπους με αθλητικά ρούχα και τσάντες να πηγαίνουν ή να φεύγουν από την προπόνηση. Ιστορικός περίπατος Η Νέα Σμύρνη είναι από τα λίγα προάστεια της Αττικής με εντυπωσιακά και ιστορικά κτίρια. Το ένα είναι η Εστία της Νέας Σμύρνης, ένα επιβλητικό μέγαρο 2.000 τετραγωνικών μέτρων σε πολύ μικρή απόσταση από την πλατεία. Σήμερα λειτουργούν εκεί τρία μουσεία (Μουσείο Τέχνης, Μουσείο Μικρασιατικής Τέχνης, Μουσείο Μικρασιατικής Εκστρατείας).\nΣτη λεωφόρο Συγγρού υπάρχει άλλο ένα σημαντικό και εντυπωσιακό οικοδόμημα. Το Ιωσηφόγλειο Ορφανοτροφείο χτίστηκε τη δεκαετία του 1920 με έξοδα του Μικρασιάτη Χαράλαμπου Ιωσηφόγλου, για να φιλοξενήσει τα ορφανά των προσφύγων της Μικρασιατικής Καταστροφής. Φυσικά ένα από τα σύμβολα της πόλης είναι και ο ναός της Αγίας Φωτεινής. Το κωδωνοστάσιό του, ύψους 33 μέτρων, αποτελεί πιστό αντίγραφο του κωδωνοστασίου του Ναού της Αγίας Φωτεινής που καταστράφηκε το 1922. Eιδικά στην Άνω Νέα Σμύρνη μπορεί να δείτε ακόμα λίγες όμορφες προσφυγικές κατοικίες που χτίστηκαν πριν τον Β’ Παγκόσμιο Πόλεμο. Στα στοκατζίδικα Στα όρια της Νέας Σμύρνης και του Φαλήρου, στην οδό Ελ. Βενιζέλου, βρίσκεται ο παράδεισος του outlet, ειδικά στα αθλητικά είδη. Καλό θα ήταν να προγραμματίσετε να αφιερώσετε ένα ολόκληρο πρωϊνό ή απόγευμα στα στοκατζίδικα. Θα χρειαστείτε χρόνο για να ψάξετε και να εντοπίσετε τις ευκαιρίες. Μία πόλη για όλες τις ώρες Ειπώθηκε ήδη πως οι Νεοσμυρνιώτες δεν εγκαταλείπουν εύκολα τον δήμο τους, τα περισσότερα καφέ παραμένουν ανοιχτά έως πολύ αργά, αλλά υπάρχουν πια και καλές επιλογές για ποτό. Σίγουρα θα βρείτε κάτι που να ταιριάζει στα γούστα σας!\nΚΑΤΑΣΤΑΣΗ ΡΟΗΣ (FLoW) ποντας το καθετί σε μια αυθεντική, αποδοτική και ευχάριστη εμπειρία.\nΗ έννοια της ροής στην ψυχολογία είναι ένας όρος που εισήχθη από τον ουγγρικής καταγωγής ψυχολόγο Mihaly Csikszentmihalyi πριν από κάποιες δεκαετίες και αναφέρεται στην ψυχονοητική κατάσταση ενός ατόμου, όταν αυτό επικεντρώνεται σε μία ενεργητική δραστηριότητα (π.χ. σπορ, τέχνη, επιστήμη κ.ά.) και απορροφάται πλήρως από αυτήν, βιώνοντας παράλληλα θετικά συναισθήματα. Βεβαίως για τη ροή έχουν μιλήσει από τα αρχαία κιόλας χρόνια πολλοί φιλόσοφοι, με πρώτον και καλύτερο τον Ηράκλειτο και το περίφημο “Τα πάντα ρει”. Η ψυχολογική ροή δεν είναι άσχετη με αυτήν τη ρήση, ξιας και αποτελεί μια εμπειρία βαθιάς εστίασης και αβίαστης σύμπλευσης με την πραγματικότητα. Οι περισσότεροι έχουμε βιώσει αυτήν την κατάσταση: είναι όταν συγκεντρώνεσαι απόλυτα και απορροφάσαι πλήρως από μία δραστηριότητα που είναι μεν δύσκολη, αλλά όχι έξω από τις δυνατότητές σου. Συμμετέχεις με όλη σου την ύπαρξη, αξιοποιώντας στο έπακρο τις ικανότητες και το δυναμικό σου. Παράλληλα, χάνεις προσωρινά την αίσθηση του εαυτού σου και την επαφή με το χωροχρόνο. Βλέπεις τον εαυτό σου να δρα σαν υπνωτισμένος/η, κάνοντας όμως στην εντέλεια αυτό με το οποίο καταπιάνεσαι... σαν κάποιος να σου υπαγορεύει τι ακριβώς πρέπει να κάνεις. Ο εκάστοτε στόχος επιτυγχάνεται αβίαστα, χωρίς να πιέζεσαι, χωρίς προσπάθεια ή κόπο. Η ροή θυμίζει μία εκστατική, υπερβατική εμπειρία, καθώς αισθάνεσαι να «βγαίνεις» από τον εαυτό σου. Προέλευση και χαρακτηριστικά Η εμπειρία της βαθιάς απορρόφησης σε μια δραστηριότητα παρατηρείται σε πολλές και διαφορετικές δραστηριότητες: από τον Μιχαήλ Άγγελο όταν εργαζόταν για μέρες χωρίς ξεκούραση στο παρεκκλήσι Sistine, μέχρι αθλητές που περιγράφουν πως κάνουν τα ρεκόρ τους όταν βρίσκονται «στη ζώνη». Οι άνθρωποι μπορούν να βιώσουν τη ροή κατά τη διάρκεια πολλών και διαφόρων δραστηριοτήτων: σε παιχνίδια όπως το σκάκι ή τα video games, σε αθλήματα όπως σέρφινγκ, αναρρίχηση ή απλό hiking, σε επαγγελματικές δραστηριότητες όπως χειρουργική επέμβαση ή επιστημονική έρευνα, σε δημιουργικές δραστηριότητες όπως παίζοντας κάποιο μουσικό όργανο ή ακόμα και σε καθημερινές εργασίες όπως το το καθάρισμα ή το πλέξιμο. Η κατάσταση ροής συναντάται εν ολίγοις σε όλες τις δραστηριότητες, αλλά και σε όλα τα περιβάλλοντα, σε όλες τις εποχές και σε όλους τους πολιτισμούς.\nΑνακαλύπτοντας ποιες δραστηριότητες σε οδηγούν στην εστίαση της προσοχής και της ενέργειάς σου, μπορείς να αυξήσεις τις πιθανότητες εισόδου σου σε κατάσταση ροής. Κάποιος μπορεί να εισέλθει σε αυτήν με την κηπουρική, κάποιος άλλος ενώ σχεδιάζει ή τρέχει μαραθώνιο. Το κλειδί είναι να βρεις μια δραστηριότητα την οποία βρίσκεις ευχάριστη ή/και δημιουργική. Η δραστηριότητα θα πρέπει επίσης να έχει συγκεκριμένο στόχο και ένα σαφές σχέδιο προς τον στόχο αυτόν. Ο εγκέφαλος κατά τη ροή\nΠολλοί ερευνητές ασχολούνται με το τι ακριβώς συμβαίνει στον εγκέφαλο κατά τη ροή και έχουν καταλήξει πως έχει να κάνει με τον προμετωπιαίο φλοιό. Ο προμετωπιαίος φλοιός είναι η περιοχή του εγκεφάλου που είναι υπεύθυνη για σύνθετες γνωστικές λειτουργίες, όπως η μνήμη, η παρακολούθηση του χρόνου και η αυτοσυνείδηση. Κατά τη διάρκεια της ροής, η δραστηριότητα στον προμετωπιαίο φλοιό αναστέλλεται προσωρινά. Αυτό μπορεί να οδηγήσει σε παραμόρφωση της αίσθησης του χρόνου και έλλειψη αυτοσυνείδησης. Η μειωμένη δραστηριότητα του προμετωπιαίου φλοιού μπορεί επίσης να επιτρέψει την ελεύθερη επικοινωνία μεταξύ διαφορετικών περιοχών του εγκεφάλου, γεγονός που καθιστά το μυαλό πιο δημιουργικό. Οι προϋποθέσεις Καταρχήν πρέπει να γνωρίζεις καλά το αντικείμενο με το οποίο σκοπεύεις να καταπιαστείς. Δεν θα βρεθείς σε κατάσταση ροής αν πας να κάνεις κάτι για πρώτη φορά στη ζωή σου. Το έργο δεν πρέπει να είναι τόσο εύκολο, ώστε να βαριέσαι, ούτε τόσο δύσκολο, ώστε να αισθάνεσαι άγχος. Επίσης, πρέπει να εστιάσεις σ’ αυτό, χωρίς να σε απασχολούν εκείνη την ώρα άλλα πράγματα. Καλό είναι να απενεργοποιηθούν τα smartphone, οι ειδοποιήσεις και άλλοι περισπασμοί. Η δραστηριότητα πρέπει να είναι αρκετά προκλητική ώστε να απαιτεί να επεκτείνεις το επίπεδο δεξιότητάς του ένα τσακ πέρα από τις τρέχουσες ικανότητές σου. Οι υψηλές προκλήσεις και οι υψηλές δεξιότητες οδηγούν σε βαθιά συμμετοχή στη δραστηριότητα και στην επιθυμητή κατάσταση ροής. Πώς να επιτύχεις τη ροή Η κατάσταση της ροής μπορεί να επιτευχθεί, όπως είπαμε είτε δουλεύεις, παίζεις ή οδηγείς, μετατρέ-\nΟφέλη της ροής Η συμμετοχή σε κατάσταση ροής σε βοηθά να μαθαίνεις και να αναπτύσσεις περαιτέρω τις δεξιότητές σου, ενώ ταυτόχρονα αυξάνει την απόλαυση αυτών των δεξιοτήτων. Οι δραστηριότητες ροής οφείλουν όπως προείπαμε να είναι προκλητικές μεν, εφικτές δε. Με την πάροδο του χρόνου ωστόσο, η δραστηριότητα μπορεί να γίνει πολύ εύκολη. Γι’ αυτό έχει αξία η επιδίωξη των αυξανόμενων προκλήσεων, ώστε να βρίσκεσαι πάντα κοντά στα όριά σου. Πρέπει να διευρύνεις συνεχώς τις ικανότητές σου και να αναζητάς νέες προκλήσεις. Αυτό σου επιτρέπει να διατηρείς την κατάσταση ροής, και ταυτόχρονα να αυξάνεις τις δεξιότητές σου. Ροή και ευτυχία Όταν είμαστε σε ροή, δεν είμαστε χαρούμενοι, γιατί είμαστε απορροφημένοι. Μόλις όμως ολοκληρωθεί το εγχείρημα, κοιτάζουμε πίσω και πλημμυρίζουμε με ευγνωμοσύνη για την υπέροχη εμπειρία που ζήσαμε... Γινόμαστε δηλαδή ευτυχείς αναδρομικά, έχοντας ήδη όμως βιώσει το παρόν με τον καλύτερο δυνατό τρόπο. Όπως λέει κι ο Csikszentmihályi, οι καλύτερες στιγμές στη ζωή μας δεν είναι οι παθητικές στιγμές χαλάρωσης και ξεκούρασης. Οι καλύτερες στιγμές συνήθως προκύπτουν όταν το σώμα ή το μυαλό μας αγγίζει τα όριά του, σε μια εκούσια προσπάθεια να εκπληρώσει κάτι δύσκολο που να αξίζει. Είναι οι στιγμές που κάνουν τη ζωή μας να μοιάζει σημαντική και ουσιαστική, προσδίδοντάς της νόημα και αξία.\nΝαρκισσιστική προσωπικότητα κάτι παραπάνω με αποτέλεσμα να υποβαθμίζει άμεσα το/η σύντροφο: «Εγώ κανονικά τώρα έπρεπε να είχα παντρευτεί έναν/μία που έχει κάνει κι ένα διδακτορικό, όπως εγώ… και όχι να είμαι μαζί σου που τελείωσες απλά ένα ΤΕΙ...… και πολύ σου πέφτω... να ευχαριστείς που βρέθηκα μπροστά σου». Εύκολα εξάλλου διαλύει μια σχέση σε περίπτωση που βρει έναν/μια σύντροφο που θεωρεί ότι έχει υψηλότερο κύρος ή όταν ο/η σύντροφος παύει να ανταποκρίνεται στις μη ρεαλιστικές προσδοκίες του.\nΜορεί να σας φαίνεται παράξενο, αλλά ένας άνθρωπος με ναρκισσιστικά χαρακτηριστικά όσο κι αν προσπαθεί να αποδείξει το αντίθετο, βιώνει έντονη ανασφάλεια με τον εαυτό του. Η αίσθηση του μεγαλείου και της σπουδαιότητας που προσπαθεί να μεταφέρει στους γύρω του είναι επιφανειακή και στην πραγματικότητα αποτελεί μια υπερπροσπάθεια κάλυψης των ανασφαλειών και της χαμηλής αυτοπεποίθησής του. Κύρια χαρακτηριστικά Όλοι έχουμε πάνω-κάτω στο μυαλό μας τα χαρακτηριστικά ενός νάρκισσου. Ξέρουμε λίγο-πολύ ότι θέλει να μιλάει συνέχεια για τον εαυτό του, ότι είναι εγωκεντρικός και ότι θεωρεί πως όλα περιστρέφονται γύρω από το άτομό του. Γενικώς έχει τα εξής χαρακτηριστικά: Διακατέχεται από μια αίσθηση μεγαλείου. l Ασχολείται υπερβολικά και έντονα με το θέμα της επιτυχίας αλλά και με το πόσο έξυπνος και όμορφος δείχνει. l Θεωρεί ότι είναι ξεχωριστός κι ότι μπορεί να λάβει κατανόηση μόνο από ανθρώπους με υψηλό κύρος. l Αισθάνεται έντονα την ανάγκη να αποτελεί πηγή θαυμασμού. l Έχει μια τάση να εκμεταλλεύεται τους άλλους. l Τα επίπεδα ενσυναίσθησης είναι μηδαμινά. l Δείχνει φθόνο για τους άλλους. l Εκδηλώνει αλαζονικές στάσεις ή συμπεριφορές. l\nΠώς συμπεριφέρεται Γενικότερα, θα μπορούσαμε να πούμε ότι για έναν ναρκισσιστή, οι άνθρωποι διακρίνονται σε ανώτερους και κατώτερους. Και φυσικά ένας ναρκισσιστής προσανατολίζεται προς τους ανώτερους, καθώς θεωρεί πως εκεί ανήκει. Έχοντας αυτήν την ιδέα μεγαλείου για τον εαυτό του, δημιουργεί στο μυαλό του ιστορίες και φαντασιώσεις που εμπεριέχουν μεγάλες επιτυχίες: «Εάν ήθελα εγώ να πάω εξωτερικό, θα έβρισκα την καλύτερη δουλειά, εδώ χαραμίζομαι… μην κοιτάς που δεν θέλω να πάω,… αν ήθελα τώρα και θα είχα πολλά\nχρήματα και θα ήμουν γνωστός.» Εξάλλου επιλέγει στάση σώματος και εκφράσεις που δείχνουν άνεση & αυτοπεποίθηση. Καταβάλλει μεγάλη προσπάθεια να κερδίσει τον σεβασμό των άλλων ανθρώπων και κάνει τα αδύνατα δυνατά προκειμένου να λάβει κομπλιμέντα και σχόλια θαυμασμού. Δείχνει με τη στάση του ότι θεωρεί τον εαυτό του ανώτερο και μιλάει συνεχώς για τον εαυτό του. Ακόμη και σε άσχετες συζητήσεις θα βρει τον τρόπο να γυρίσει την κουβέντα στον εαυτό του ή θα βρει κάποια αφορμή για να αναφέρει ένα επίτευγμά του ή κάτι που θεωρεί ότι θα προκαλέσει θαυμασμό στους άλλους: «Να, τώρα που το λες αυτό, κι εγώ τότε που κανείς στη δουλειά δεν μπορούσε να επιλύσει το πρόβλημα, πήγα εκεί και μέσα σε λίγη ώρα το τελείωσα… και σκέφτομαι από μέσα μου καλά τόσο άχρηστοι είναι όλοι;» Θεωρεί τον εαυτό του ξεχωριστό, γι’ αυτό αναφέρει συχνά ότι μόνο οι άνθρωποι του δικού του επιπέδου μπορούν να τον καταλάβουν: «Καλά, δεν περιμένω να με καταλάβει κιόλας ο ΧΧΧ που δουλεύει εργάτης... Αν είναι δυνατόν... Σιγά μην κάτσω να συζητήσω μαζί του». Η έλλειψη ενσυναίσθησης ενός ναρκισσιστή καθιστά σχεδόν αδύνατη τη σύναψη πραγματικών σχέσεων. Στην αρχή μιας σχέσης είτε φιλικής είτε ερωτικής μπορεί να υπάρξει εξιδανίκευση, ωστόσο γρήγορα πάει στο άλλο άκρο, της υποβάθμισης, αν νιώσει ότι μπορεί να φαίνεται αδύναμος. Γι’ αυτό σπάνια έχει αληθινές φιλίες. Στη σχέση με τον/ην σύντροφο, μπορεί να αναφέρει συχνά ότι ο ίδιος αξίζει\nΕνώ όμως ασκεί έντονη κριτική στους άλλους χωρίς να τον ενδιαφέρει εάν τους πληγώνει με τα λόγια του, ο ίδιος δεν δέχεται την κριτική. Εξοργίζεται και συχνά γίνεται ακόμα και επιθετικός. Δεν προσπαθεί να «ακούσει» την κριτική ακόμη κι αν είναι για το καλό του. Αυτό συμβαίνει γιατί μια αρνητική κριτική ξύνει μια πληγή την οποία προσπαθεί να καλύψει με κάθε τρόπο. Γι’ αυτόν το λόγο αντιδρά έτσι έντονα, ενώ εσωτερικά «καταρρέει». Ακόμη, τείνει να υποβιβάζει σε πολύ μεγάλο βαθμό τον άνθρωπο που του ασκεί κριτική, κατηγορώντας τον ακόμη και για άσχετα με τη συζήτηση πράγματα, μόνο και μόνο για να τον κάνει να αισθανθεί άσχημα και να φανεί ο ίδιος ανώτερος. Βέβαια, το μόνο που καταφέρνει εκείνη τη στιγμή είναι να αποκαλύπτει την ανασφάλεια του, ωστόσο, ο ίδιος δεν το αντιλαμβάνεται: «Θα μιλήσεις εσύ για τη δουλειά μου;… Ποιος εσύ, που δεν έχεις καταφέρει ούτε οικογένεια να κάνεις; Αλλά λογικό... Ποιος/α θα σε ανεχτεί…; Εγώ προσωπικά, ακόμη και να ήσουν ο τελευταίος άνθρωπος πάνω στη γη, δεν θα γυρνούσα ούτε καν να σε κοιτάξω... Τώρα καταλαβαίνω γιατί δεν έχεις φίλους... Ενώ εγώ είμαι τόσο τυχερός/ή,... Έχω φίλους που με υπεραγαπάνε και δεν μου λείπει τίποτα». Tι βιώνει εσωτερικά Η αίσθηση μεγαλείου και σπουδαιότητας που βγάζει προς τα έξω, δεν είναι όμως αυτό που βιώνει εσωτερικά. Η όλη συμπεριφορά ενός ναρκισσιστή φανερώνει μια εύθραυστη και ευάλωτη αυτοεκτίμηση. Η υπερβολική εξιδανίκευση ατόμων και η προσκόλληση\nσε ανθρώπους με υψηλότερο κύρος στην πραγματικότητα δείχνει χαρακτηριστικά εξάρτησης. Γίνεται εμφανής η ανάγκη του για επιβεβαίωση, η οποία μπορεί να έρθει μόνο μέσα από την επαφή και την αλληλεπίδραση. Εξαρτάται από τα θετικά σχόλια των άλλων, καθώς έτσι μπορεί και τρέφει τον εαυτό του. Ουσιαστικά, έχει ανάγκη τους άλλους ανθρώπους όχι για να συνάψει σχέσεις, να ανταλλάξει απόψεις, να αλληλεπιδράσει ή να εξελιχθεί, αλλά για να ενισχύσει την αυτοπεποίθησή του. Θα μπορούσαμε να πούμε ότι το βασικό του μέλημα είναι να «κερδίσει» την εύνοια και την εγγύτητα και όχι να την αποκτήσει αληθινά. Έτσι, βρίσκεται μέσα σε μια διαρκή εσωτερική πάλη με στόχο να καταφέρει να ενισχύσει την αίσθηση της αυτοαξίας του μέσα από την αναζήτηση της αγάπης και των θετικών σχολίων. Επιπλέον, υπάρχει έντονη η καχυποψία και ο φόβος μην τον υποβιβάσει κάποιος και φανερώσει όλες αυτές τις ανασφάλειες που με τόσο κόπο προσπαθεί να καλύψει. Γενικότερα, η ζωή του εμπεριέχει πολλή προσποίηση και μια συνεχή προσπάθεια να μην έρθει αντιμέτωπος με τα πραγματικά του συναισθήματα. Όλο αυτό που βιώνει δεν είναι εύκολο. Καθόλου εύκολο. Ωστόσο, φαίνεται ότι ένας άνθρωπος με ναρκισσιστική προσωπικότητα δύσκολα παίρνει την απόφαση να αλλάξει, κι αυτό γιατί η αλλαγή προϋποθέτει την αναγνώριση της μη βοηθητικής συμπεριφοράς, την συνειδητοποίηση των ανασφαλειών, την αντιμετώπιση των φόβων και την κατανόηση των διαφορετικών απόψεων. Απαιτεί μια μεγάλη προσπάθεια τόσο χρονικά όσο και ποιοτικά. Σε ευχαριστώ πολύ που διάβασες το άρθρο μου… δεν το θεωρώ καθόλου αυτονόητο! Πηνελόπη Μελίδου MSc Ψυχολόγος Υγείας Αναδημοσίευση: psychologynow.gr\nχΡΗΣΙΜΑ ΤΗΛΕφΩΝΑ Τμήμα Ανθρωπίνου Δυναμικού α. Γραφείο Προσωπικού: 213 2025 796 β. Γραφείο Πρωτοκόλλου και Αρχείου: 213 2025 798 γ. Γραφείο Εκλογών: 213 2025 792 δ. Γραφείο Δημοτικού Συμβουλίου: 213 2025 787 Τμήμα Δημοτικής Κατάστασης & Ληξιαρχείου α. Γραφείο Δημοτολογίου: 213 2025 712 - 720 β. Γραφείο Μητρώου Αρρένων & Στρατολογίας: 213 2025 720 γ. Γραφείο Ληξιαρχείου: 213 2025 767 - 768 δ. Γραφείο Πολιτικών Γάμων: 213 2025 716 - 717 ε. Γραφείο Εκλογικών Καταλόγων: 213 2025 720 Τμήμα Λογιστικό α. Γραφείο Προϊσταμένου: 213 2025 747 β. Γραφείο Προϋπολογισμού: 213 2025 776 - 863 γ. Γραφείο Λογιστηρίου: 213 2025 743 - 746 - 748 δ. Γραφείο Εκκαθάρισης Μισθοδοσίας: 213 2025 741 - 737 Τμήμα Εσόδων, Δημοτικής Περιουσίας & Αδειοδοτήσεων Καταστημάτων α. Γραφείο Προϊσταμένου: 213 2025 758 β. Γραφείο Ανταποδοτικών Τελών: 213 2025 756 γ. Γραφείο Φόρων-Εισφορών, Δικαιωμάτων κλπ: 213 2025 757 δ. Γραφείο Τελών Κοινόχρηστων χώρων και Αδειών: 213 2025 765 ε. Γραφείο Φορολογικών διαφορών: 213 2025 760 στ. Γραφείο Παραβάσεων Κ.Ο.Κ.: 213 2025 755 ζ. Γραφείο Εκδόσεως Αδειών Καταστημάτων Υγειονομικού Ενδιαφέροντος & Τεχνικών Παιγνίων Τηλ: 213 2025 760 Τμήμα Ειδικής Ταμειακής Υπηρεσίας α. Γραφείο Προϊσταμένου Ειδικού Ταμία: 213 2025 704 β. Γραφείο Εξόδων-Διαχειριστής: 213 2025 701 γ. Γραφείο Επιμελητών Εσόδων: 213 2025 706-707 δ. Γραφείο Λογιστηρίου: 213 2025 705-702 ε. Γραφείο Οικονομικής Διαχείρισης ΝΠ: 213 2025 708\nΗ ανακοίνωση του Πανιωνίου αναφέρει τα εξής: Θρήνος στο ελληνικό μπάσκετ αλλά και στην «κυανέρυθρη» οικογένεια, μετά την είδηση του θανάτου του Παναγιώτη Μουχτούρη. Έφυγε από την ζωή ο Παναγιώτης Μουχτούρης, παλαίμαχος σέντερ του Πανιωνίου και του Πρωτέα Αθηνών, και ο οποίος για πολλά χρόνια ήταν προπονητής στα τμήματα υποδομής του Ιστορικού. Ο «Πέρυ», όπως οι περισσότεροι τον ήξεραν και τον έλεγαν, ταλαιπωρήθηκε πολύ τον τελευταίο καιρό και πριν από λίγες ώρες άφησε την τελευταία του πνοή. Ήταν αγαπητός σε όλους στον χώρο του μπάσκετ και ο χαμός του σκόρπισε απέραντη θλίψη, ειδικά στο «σπίτι» του, που ήταν ο Πανιώνιος και η Νέα Σμύρνη.\nΛευτέρης Πετρούνιας Η θύελλα αντιδράσεων και η συγγνώμη ριστατικά, λυπάμαι πολύ, όμως δεν έχω δει κάποιον αθλητή που βρίσκεται στην επιφάνεια και έχει «τα φώτα πάνω του» ή έχει μάλλον καταφέρει να υλοποιήσει τους στόχους του να έχει κάποιο τέτοιου είδους παράπονο. Ό,τι κι αν σημαίνει αυτό».\nΟ χρυσός Ολυμπιονίκης μετά τη θύελλα αντιδράσεων, ζήτησε συγγνώμη, τονίζοντας πως οι Έλληνες είναι η δύναμή του και έχουν δίκιο να είναι εκνευρισμένοι με την δήλωσή του αυτή. Aναλυτικά δήλωσε: Αλγεινές εντυπώσεις προκάλεσε η δήλωση του χρυσού Ολυμπιονίκη Λευτέρη Πετρούνια πως «δεν είναι σίγουρος εάν έγιναν περιστατικά σεξουαλικής κακοποίησης στον χώρο του αθλητισμού». Ερωτηθείς σχετικά, στο περιθώριο εκδήλωσης, για το κίνημα #MeToo στον αθλητισμό είπε: «Ο πρωταθλητισμός είναι ένας πολύ σκληρός κλάδος. Από ‘κεί και πέρα, εάν υπήρξαν, εάν, εάν υπήρξαν, γιατί δεν είμαι σίγουρος.… Δεν έχω δει κάτι… Μεμονωμένα πε-\n«Η διατύπωση του τρόπου σκέψης μου ήταν εντελώς λάθος. Νιώθω χρέος να ζητήσω ένα τεράστιο συγγνώμη από όλους τους Έλληνες για αυτήν τη λάθος διατύπωση της σκέψης μου. Είμαι υπέρμαχος του κινήματος #MeToo. Στηρίζω όποιον έχει υποστεί βία. Ζητώ ξανά συγγνώμη και έχουν απόλυτο δίκιο να με κατηγορήσουν. Καταδικάζω όμως κάθε μορφή βίας. Εγώ το ζήτησα να βγω και να ζητήσω συγγνώμη, γιατί όντως έκανα ένα λάθος. Ως άνθρωπος δεν είμαι τόσο ικανός όσο στους κρίκους για να εκφράσω σωστά τη σκέψη μου».\nΚολυμβητήριο & Ποδόσφαιρο για παιδιά 6-12 ετών ληφθεί υπόψη η σειρά προτεραιότητας: α) πρόσφατη βεβαίωση ιατρού παιδιάτρου (στην οποία να αναφέρεται ότι το παιδί μπορεί να συμμετέχει στην κολύμβηση και ότι είναι και δερματολογικά υγιές) β) πιστοποιητικό οικογενειακής κατάστασης ή απόδειξη ΔΕΚΟ (από τα οποία να προκύπτει η δημοτικότητα ή η κατοικία, αντίστοιχα) και γ) εκκαθαριστικό φορολογικής δήλωσης οικονομικού έτους 2020. Ξεκίνησαν οι εγγραφές στο Ποδόσφαιρο (5Χ5) και στο Κολυμβητήριο για παιδιά ηλικίας 6-12 ετών. Επειδή η συμμετοχή είναι δωρεάν και για περιορισμένο αριθμό παιδιών, θα καθορισθεί με οικονομικά κριτήρια καθώς και με σειρά εγγραφής. Οι δημότες-κάτοικοι θα έχουν προτεραιότητα, ενώ η συμμετοχή ετεροδημοτών θα πραγματοποιείται κατόπιν ελέγχου διαθεσιμότητας.\nΓια οποιαδήποτε πληροφορία μπορείτε να απευθύνεστε στα τηλέφωνα: 213 2025970 και 213 2025994.\nΜαζί με την κατάθεση της αίτησης ηλεκτρονικά στο κεντρικό πρωτόκολλο του Δήμου prwtokollo@neasmyrni.gr είναι απαραίτητη και η κατάθεση ΟΛΩΝ των απαιτούμενων δικαιολογητικών, προκειμένου να\nΠαραδοσιακοί χοροί & Aerobic Ξεκίνησαν οι εγγραφές στους παραδοσιακούς χορούς και στο Aerobic.Τα απαιτούμενα δικαιολογητικά είναι: α) πρόσφατη βεβαίωση ιατρού παθολόγου ή καρδιολόγου β) πιστοποιητικό οικογενειακής κατάστασης ή απόδειξη ΔΕΚΟ (από τα οποία να προκύπτει η δημοτικότητα ή η κατοικία, αντίστοιχα)\nΑναβάθμιση & συντήρηση αθλητικών χώρων\nγ) για ανέργους (για δωρεάν συμμετοχή) απαιτείται επιπλέον: βεβαίωση ανεργίας και εκκαθαριστικό φορολογικής δήλωσης οικονομικού έτους 2020. Για την κατάθεση της αίτησης και των δικαιολογητικών, καθώς και για οποιαδήποτε πληροφορία μπορείτε να απευθύνεστε στο 213 2025896.\nΗ Ιωάννα Καρυοφύλλη πρόεδρος της ΕΑΟΜ-ΑμεΑ Η Ιωάννα Καρυοφύλλη, η οποία κατά το παρελθόν είχε διατελέσει και πρόεδρος της Ελληνικής Παραολυμπιακής Επιτροπής, είναι πλέον η νέα πρόεδρος της Εθνικής Αθλητικής Ομοσπονδίας Ατόμων με Αναπηρίες, σηματοδοτώντας τη νέα εποχή για την αθλητική πολυομοσπονδία των ΑμεΑ. Γίνεται και η πρώτη γυναίκα πρόεδρος της ΕΑΟΜ-ΑμεΑ, διαδεχόμενη τον Γιώργο Φουντουλάκη που αποχωρεί από την ηγεσία της μετά από 12ετή θητεία. Το νέο Δ.Σ. της ΕΑΟΜ-ΑμεΑ συνήλθε σε σώμα τη Δευτέρα 22/03 και θα έχει θητεία 3,5 ετών, έως το τέλος του Παραολυμπιακού κύκλου 2021-2024.\nΟλοκληρώθηκαν οι εργασίες αναβάθμισης και συντήρησης και παραδόθηκαν στο κοινό τρεις αθλητικοί χώροι του Δήμου μας. Πρόκειται για το γήπεδο ποδοσφαίρου 5Χ5 που βρίσκεται στο προαύλιο του 1ου Δημοτικού Σχολείου (Κοραή 22), το γήπεδο αντισφαίρισης και το ανοιχτό γήπεδο μπάσκετ που βρίσκονται επί της οδού Αρτάκης δίπλα από το Δημοτικό Κολυμβητήριο.


Σε αντίθεση με πολλά νησιά στη Καραϊβική, οποιαδήποτε στιγμή είναι πραγματικά η καλύτερη εποχή για επισκεφτεί κανείς το Πουέρτο Ρίκο και για να απολαύσει κανείς το τροπικό του κλίμα. Η βροχερή εποχή είναι από τον Απρίλιο έως το Νοέμβριο, αλλά το είδος της βροχόπτωσης και η ποσότητα ποικίλουν σημαντικά από το ένα μέρος του νησιού στο άλλο. Ακόμη και στης πιο βροχερές περιοχές, οι ραγδαίες και σύντομες βροχοπτώσεις είναι συνήθως έντονες αλλά σύντομες.\nΑν κανείς ταξιδεύει από το Σαν Χουάν στο Ponce (ή και αντίστροφα), θα παρατηρήσει μία άμεση διαφορά μόλις φτάσει στην κορυφή του βουνού περίπου στα μισά του δρόμου μέσα από το ταξίδι του. Η νότια μεριά τείνει να είναι πιο ξηρή από τη βόρεια. Στην ορεινή περιοχή, θα χρειαστεί κανείς ένα ελαφρύ μπουφάν ή ένα πουλόβερ, καθώς όσο πιο μεγάλο το υψόμετρο σημαίνει τόσο χαμηλότερες θερμοκρασίες.\nΑπό τη 1η Ιουνίου έως τις 30 Νοεμβρίου είναι η εποχή των τυφώνων, αν και το Πουέρτο Ρίκο σπάνιε επηρεάζεται από τους τυφώνες. Ο Φεβρουάριος είναι μία εξαιρετική εποχή για να επισκεφτεί κανείς το Πουέρτο Ρίκο. Όταν οι θερμοκρασίες είναι συνήθως κρύες στην ηπειρωτική χώρα των ΗΠΑ, είναι συνήθως ούτε πολύ ζεστά ούτε πολύ κρύα στο la isla del encanto, το νησί της γοητείας.\nΕλαφριά τροπικά ρούχα. Επαιτείτε ελαφρύ αδιάβροχο. Ένα μαγιό, φυσικά, είναι αυτό που απαιτείται για εκείνους που σχεδιάζουν να απολαύσουν το νερό. Ένα καπέλο και γυαλιά ηλίου θα σας βοηθήσουν να σας προστατεύουν από τα καψίματα από τις ακτίνες του ήλιου, και αν σκοπεύετε να κολυμπήσετε χρησιμοποιώντας αναπνευστήρα ή να περάσετε αρκετό χρόνο μέσα στο νερό, ακόμη συνίσταται ιδιαίτερα ένα μακρυμάνικο πουκάμισο που απωθεί τις υπεριώδεις ακτίνες του ήλιου.\nΤο Πουέρτο Ρίκο είναι ένα νησί ανατολικά της Δομινικανής Δημοκρατίας και δυτικά των Βρετανικών Παρθένων Νήσων. Ο σκληρός, πιο δροσερός Ατλαντικός Ωκεανός βρίσκεται στη βόρια πλευρά του νησιού . Η πιο ήρεμη, πιο ζεστή Καραϊβική θάλασσα βρίσκεται στη νότια πλευρά. Είναι το μικρότερο νησί στις Μεγάλες Αντίλλες και το μεγαλύτερο νησί στις Μικρές Αντίλλες. Το Culebra, το Mona και οι Vieques είναι μεταξύ πολλών μικρών νησιών μέρος του εδάφους της Πουερτορικανής επικράτειας. Τα νερά που περιβάλλουν το νησί είναι αρκετά βαθιά. Η τάφρος του Πουέρτο Ρίκο είναι το βαθύτερο σημείο του Ατλαντικού Ωκεανού.\nΤο νησί είναι συγκριτικά μικρό, 8.959 τετραγωνικά χιλιόμετρα (3.459 τετραγωνικά μίλια), με μία κεντρική οροσειρά που φτάνει το υψόμετρο των 1.228 μέτρων (4.390 πόδια) στο Cerro de Punta, και περιβάλλεται από χαμηλές παράκτιες πεδιάδες. Το νησί έχει αξιόλογη γεωγραφική ποικιλομορφία για το μέγεθος του, με σχηματισμούς από ασβεστόλιθους στο εσωτερικό, μία έρημο στο νοτιοανατολικό τμήμα του νησιού, και το τροπικό δάσος. Τα ριζοφόρα κυριαρχούν στη νότια ακτή και αποτελούν ένα σημαντικό μέρος του οικοσυστήματος του νησιού.\nΤο Σαν Χουάν, είναι η πρωτεύουσα, βρίσκεται στη βορειοανατολική ακτή. Το μεγαλύτερο μέρος των φυσικών δασών του νησιού έχει εκκαθαριστεί για τη γεωργία, αλλά τα δέντρα στο βορειοανατολικό διάδρομο προστατεύονται σαν εθνικό πάρκο. Ένα από τα καυτά περιβαλλοντικά και πολιτικά ζητήματα του νησιού είναι η αυξημένη ανάπτυξη, ιδιαίτερα από την τουριστική βιομηχανία όσον αφορά την κατασκευή ξενοδοχείων και θέρετρων. Η προστασία της φύσης του νησιού, το Fideicomiso, έχει παίξει ένα κρίσιμο ρόλο στην απόκτηση και στη προστασία των σημαντικών εκτάσεων γης και στην αποκατάσταση των περιουσιών για δημόσιες επισκέψεις και εκπαιδευτικούς σκοπούς.\nΟι άλλες κύριες πόλεις είναι η Aguadilla,η Arecibo, η Bayamón, η Caguas, η Carolina, η Cayey, η Fajardo, η Guaynabo, η Mayagüez και η Ponce.\nΤο Πουέρτο Ρίκο κατοικήθηκε για πρώτη φορά γύρω στο 3.000 π.Χ. . Όταν ο Κολόμβος έφτασε το 1493 στο δεύτερό του ταξίδι στο Νέο Κόσμο, οι κάτοικοι του νησιού ήταν οι Tainos, οι άνθρωποι Arawak που προέρχονταν από Νότια Αμερική. Διεκδικώντας την επικράτεια για λογαριασμό της Ισπανικής Βασιλείας, ο Ponce de Leon κυβέρνησε το Πουέρτο Ρίκο από το 1508. Το Πουέρτο Ρίκο τελικά παραχωρήθηκε στις ΗΠΑ το 1898 στο τέλος του Ισπανό – Αμερικάνικου Πολέμου. Στη Guanica, στη νότια ακτή του Πουέρτο Ρίκο, μπορείτε να δείτε ένα μνημείο στο σημείο όπου έγινε η εισβολή των Αμερικάνικων στρατευμάτων κατά τη διάρκεια του πολέμου.\nΗ αμερικάνικη υπηκοότητα χορηγήθηκε στους Πορτορικανούς το 1917 και μέσα στο 1952 το νησί έγινε αυτοδιοικούμενη Κοινοπολιτεία σε συνεργασία με τις ΗΠΑ. Αν και θεωρείται από πολλούς ως ένας πολιτικό συμβιβασμός, στην πράξη, αυτό δίνει στους Πορτορικανούς αμερικάνικο διαβατήριο και τους κάνει να είναι επιλέξιμοι για στρατιωτικό σχέδιο αλλά δεν πληρώνουν ομοσπονδιακούς φόρους και δεν μπορούν να ψηφίσουν στις εκλογές της Αμερικής.\nΗ κατάστασή τους παραμένει για του Πορτορικανούς ένα από τα πιο επίμαχα ζητήματα. Ένα από τα κύρια πολιτικά κόμματα, το Partido Popular Democrático (PPD) είναι σε γενικές γραμμές υπέρ της παρούσας κατάστασης της Κοινοπολιτείας, ενώ το Partido Nuevo Progresista (PNP) υποστηρίζει την πλήρη ένταξη του κράτους. Ένα τρίτο κόμμα, το Partido Independentista Puertorriqueño (PIP) υποστηρίζει την ανεξαρτησία.\nΤο Δεκέμβρη του 1998, έγινε το τρίτο δημοψήφισμα μέσα σε 30 χρόνια με θέμα: οι ψηφοφόροι ερωτήθηκαν εάν ήθελαν το Πουέρτο Ρίκο να γίνει η 51η πολιτεία των ΗΠΑ, να γίνουν ανεξάρτητοι, να υπογράψουν μία σύμβαση Ελεύθερης Σχέσης (παρόμοια με εκείνη που ενεργεί σε ένα νούμερο από μικρό – επαρχίες του Ειρηνικού) ή να διατηρήσουν την υπάρχουσα κατάσταση. Ένα περαιτέρω δημοψήφισμα τον Αύγουστο του 2012 είχε σαν αποτέλεσμα μια ψηφοφορία για την αμερικάνικη κρατική οντότητα.\nΩστόσο, η χώρα παραμένει σε εκκρεμότητα, κυρίως επειδή το Κογκρέσο των ΗΠΑ έχει την τελική απόφαση όταν πρόκειται για να προσθέσει νέα μέλη και, παρά τη βαριά άσκηση πιέσεων, δεν έχει ακόμη αποδεχθεί το Πουέρτο Ρίκο ως μία από τις Ηνωμένες Πολιτείες της Αμερικής.\n• Η piña colada εφευρέθηκε στο Πουέρτο Ρίκο (με δύο μπάρμαν του San Juan να διεκδικούν την τιμή) και είναι το εθνικό ποτό από το 1978.\n• Η Zuleyka Rivera Mendoza, ένας πρώην ηθοποιός από το Πουέρτο Ρίκο, στέφθηκε Μις Υφήλιος το 2006, η οποία ήταν η πέμπτη νίκη του νησιού σε αυτό το τίτλο.\n• Οι κοκορομαχίες, οι οποίες είναι παράνομες στις περισσότερες χώρες;, είναι εξαιρετικά δημοφιλείς στο Πουέρτο Ρίκο – έλκοντας μεγάλα πλήθη και μερικές φορές τηλεοπτικά.\n• Το μεγαλύτερο μονοσκοπικό τηλεσκόπιο βρίσκεται στο Πουέρτο Ρίκο, στο Αστεροσκοπείο Arecibo, στα βορειοδυτικά του νησιού.\nΕιδικές αγορές είναι τα πούρα, ο καφές, οι αιώρες, το ρούμι, τα υφαντά από άχυρο, τα γλυπτά, τα santos (σκαλιστές θρησκευτικές προσωπικότητες), οι φεστιβαλικές μάσκες (που ονομάζονται vejigantes) και τα έγχορδα μουσικά όργανα. Να σημειώσετε ότι τα πούρα που έχουν την επιγραφή της Κούβας δεν είναι στην πραγματικότητα από την Κούβα, γιατί το Πουέρτο Ρίκο είναι μία αμερικάνικη Κοινοπολιτεία, και δεσμεύεται από τους όρους του εμπάργκο των ΗΠΑ ενάντια στην εισαγωγή και στη πώληση αγαθών της Κούβας. Οι δαντέλες είναι επίσης ένα δημοφιλές είδος για να πάρετε σπίτι, φτιάχνεται στη μικρή πόλη Moca, το mundillo (κυριολεκτικά ‘μικρός κόσμος’) είναι μία ειδική, παραδοσιακής μορφής δαντέλα- τυπική κατασκευή του Πουέρτο Ρίκο που μπορεί να αποδοθεί πίσω στην Ισπανία. Παραμένει μία ζωντανή βιομηχανία σήμερα, και γιορτάζεται ακόμη με ένα ετήσιο φεστιβάλ.\nΠροσέξτε για τα φτηνά αναμνηστικά σε καταστήματα με κοσμήματα μικρής αξίας στη Παλιά Σαν Χουάν, όπου πολλά από τα αντικείμενα δεν είναι αυθεντικά και έχουν εισαχθεί. Ένα ασφαλές στοίχημα είναι να ψωνίσετε τέχνη και χειροτεχνίες του Πουέρτο Ρίκο, το οποίο πιστοποιεί ότι όλα τα προϊόντα (τυπική τέχνη και χειροτεχνίες του νησιού) είναι κατασκευασμένα από τοπικούς καλλιτέχνες. Μπορείτε επίσης να ψωνίσετε άμεσα από καλλιτέχνες και εκθέσεις στο δρόμο, οι οποίες πραγματοποιούνται στο Paseo de la Princesa στη Παλιά Σαν Χουάν τις νύχτες του Σαββατοκύριακου.\nΔευ – Τετ και Σαβ 09.00 – 19.00, Πεμ – Παρ 09.00 – 21.00, Κυρ 11.00 –17.00 ( εμπορικά κέντρα). Πολλά μαγαζιά στη Παλιά Σαν Χουάν έχουν μεταβλητές ώρες, που καθορίζονται από το τρέχον πρόγραμμα των κρουαζιερόπλοιων. Η Plaza las Americas, το μεγαλύτερο εμπορικό κέντρο της Καραϊβικής, βρίσκεται στην αριστοκρατική γειτονιά του Hato Rey στο Σαν Χουάν. Η Plaza las Americas έχει πολλά ίδια μαγαζιά που μπορείτε να βρείτε σε ένα εμπορικό κέντρο της ηπειρωτικής χώρας των ΗΠΑ, όπως και αγορά τροφίμων, κινηματογράφο, και κυκλικές εκδηλώσεις και εκθέσεις, συμπεριλαμβανομένου εκθέσεις παλιών αυτοκινήτων και ζωντανές παρουσιάσεις μουσικής.\nΈνα από τα μεγαλύτερα νησιά της Καραϊβικής, το Πουέρτο Ρίκο είναι μία χώρα ξεχωριστών αντιθέσεων. Με περίπου το 75% της ορεινό, περιέχει ερήμους, υψηλά βουνά, πλούσια τροπικά δάση, ένα εκτεταμένο υπόγειο σύστημα σπηλαίων και πολλές όμορφες παραλίες. Στην περιοχή του Σαν Χουάν, οι παραλίες στην Isla Verde (Balneario de Carolina) και η πιο δημοφιλής Condado συγχωνεύονται, εκεί που τελειώνει η μια αρχίζει η άλλη. Εκτός της πόλης, η Παραλία Luquillo είναι 48 χιλιόμετρα (30 μίλια) ανατολικά και θεωρείται η καλύτερη της χώρας. Η Playa Dorado, ακριβώς στα δυτικά του Σαν Χουάν, είναι στη πραγματικότητα μία σειρά από παραλίες ιδιαίτερα δημοφιλείς στις οικογένειες. Οι πιο απομακρυσμένες περιοχές του νησιού διαθέτουν επίσης καλές παραλίες.\nΗ πιο δημοφιλής ημερήσια εκδρομή από το Σαν Χουάν είναι η El Yunque, ένα πραγματικό τροπικό δάσος μόνο περίπου 45 λεπτά μακριά. Οι βόλτες σε χαμηλότερα υψόμετρα είναι εύκολες σε λιθόστρωτα μονοπάτια. Αυτά τα δημοφιλή μονοπάτια απαιτούν σκληρή επιφάνεια για φιλοξενήσουν τόσο την κυκλοφορία του βαρίου ποδιού όσο και την πιθανή διάβρωση που είναι πιθανόν να συμβεί μερικές φορές από τις καταρρακτώδεις βροχές. Υπάρχει αληθινή εμπειρία άγριας φύσης στην πεζοπορία σε λιγότερο επισκέψιμα ύψη.\nΝυχτερινή ζωή στο Πουέρτο Ρίκο\nΗ νυχτερινή ζωή στο Πουέρτο Ρίκο είναι πλούσια και με ποικιλία. Στην πρωτεύουσα, μπορείτε να καθίσετε στις πλατείες του Παλιού Σαν Χουάν και να απολαύσετε ότι βλέπουν οι ντόπιοι. Μία συνιστώμενη βόλτα είναι στη\nLa Princesa, ένα περίπατος κατά μήκος της παραλίας του Σαν Χουάν που οδηγεί σε ότι έχει απομείνει από τις αληθινές πύλες των τειχών της παλιάς πόλης. Τα Σαββατοκύριακα μπορείτε να βρείτε τεχνίτες που πωλούν εμπορεύματα, ομάδες ηλικιωμένων ατόμων Πορτορικανών που συγκεντρώνονται επίσης εδώ για να τραγουδήσουν παλιές, νοσταλγικές, μποέμ, παραδοσιακές μουσικές. Μία άλλη αγαπημένη δραστηριότητα στη νυχτερινή ζωή στο Σαν Χουάν είναι να συγκεντρώνονται οι ντόπιοι στη Plaza del Mercado στη γειτονιά Santurce. Η ζωντανή μουσική, τόσο προγραμματισμένη και τα αυτοσχέδια, παίζεται εκεί κάθε σαββατοκύριακο. Η αγορά, όταν κλείνει το βράδυ, περικυκλώνεται από τα μπαρ και τα ρεστοράν.\nΤα ξενοδοχεία παρέχουν μέρος της διασκέδασης, αλλά υπάρχουν επίσης διαφορετικά είδη κλαμπ, και σύγχρονα και πολύ μοντέρνα. Πολλοί πορτορικανοί επιλέγουν τα παραδοσιακά Λάτιν κλαμπ με τις μεγάλες πίστες, τα οποία έχουν συχνά ζωντανά συγκροτήματα που παίζουν μουσική salsa και merengue. Ένα από το πιο δημοφιλή κλαμπ είναι το Nuyorican στην Παλιά Σαν Χουάν, ένα μικρό καταδυτικό μπαρ με ζωντανή μουσική, αποπνέοντας τον τοπικό πολιτισμό.\nΟι πορτορικανοί είναι παθιασμένοι με τη νυχτερινή τους ζωή, και συχνά ντύνονται. Τα καζίνο είναι ζεστά και φιλικά, γενικά ανοίγουν το μεσημέρι και κλείνουν γύρω στις 04.00 καθημερινά. Έξω από την πρωτεύουσα, οι επιλογές για νυχτερινή διασκέδαση είναι πιο περιορισμένες, και δραστηριότητες τείνουν να είναι χαμηλών τόνων, με επίκεντρο την οικογένεια, επικεντρώνεται γύρω από την κεντρική πλατεία της πόλης.\nΦαί και Ποτό στο Πουέρτο Ρίκο\nΔιατηρώντας την αποικιακή γαστρονομική κληρονομιά, η κουζίνα του Πουέρτο Ρίκο έχει κυρίως τη βάση της στη Ισπανία, με άλλες ευρωπαϊκές, αφρικάνικες και ντόπιες επιρροές να προστίθενται στην κατσαρόλα. Τα τοπικά πιάτα - comida criolla – είναι πολύ πικάντικα, με ρύζι και φασόλια ως βασικό είδος διατροφής.\nΤα θαλασσινά και τα τροπικά φρούτα δεν είναι και τόσο άφθονα στα μενού του Πουέρτο Ρίκο όσο τα περιμένουν οι επισκέπτες. Το γκουάβα και η παπάγια σε ένα μενού εστιατορίου, για παράδειγμα, είναι συχνά ζαχαρωμένα και σερβίρονται με τυρί, όπως ένα νόστιμο γλυκό – και – αλμυρό επιδόρπιο.\nΠολλά από τα αγαπημένα φαγητά του Πουέρτο Ρίκο είναι τηγανιτά, περιλαμβάνοντας empanadas, πίτες γεμιστές μοσχάρι, κοτόπουλο, ή ψάρι και τηγανιτές φέτες από είδος βανανιάς, tostones. Τα πλούσια βραστά είναι επίσης δημοφιλή: το asopao είναι μικτό στιφάδο κοτόπουλου και θαλασσινών, και το sancocho ένα πλούσιο μαγειρευτό φαγητό με μοσχάρι και ρίζες λαχανικών.\n8.870 τετραγωνικά χιλιόμετρα (3.425 τετραγωνικά μίλια).\n408,2 ανά τετραγωνικό χιλιόμετρο.\nΑυτοδιοικούμενη Επικράτεια της Κοινοπολιτείας των ΗΠΑ (ενσωματώνονται).\nΡωμαιοκαθολικοί κατά 85%, με τον υπόλοιπο πληθυσμό να είναι προτεστάντες και εβραίοι. Άλλες συγκριτικές πρακτικές όπως Santeria συχνά υπάρχουν παράλληλα με την επίσημη θρησκεία στην προσωπική έκφραση της πίστης.\nΗ γλώσσα στο Πουέρτο Ρίκο\nΟι επίσημες γλώσσες είναι τα Αγγλικά και τα Ισπανικά.\nΔολάριο Αμερικής (USD, σύμβολο US$) = 100 σέντς. Τα χαρτονομίσματα χωρίζονται σε αξίες των US$100, 50, 20, 10, 5, 2 και 1. . Τα κέρματα χωρίζονται σε αξίες των US$1, και 50, 25, 10, 5 και 1 σέντς. Δεν υπάρχει άλλο νόμισμα που να χρησιμοποιείται στο νησί. Σημειώστε ότι πολλές επιχειρήσεις δεν θα έχουν ρέστα για μεγάλης αξίας χαρτονομίσματα, έτσι καλό είναι να έχετε μαζί σας μικρότερης αξίας χαρτονομίσματα και κέρματα για να αποφύγετε να χρειάζεστε ρέστα.\nΕίναι αποδεκτές όλες οι διεθνείς πιστωτικές κάρτες και πολλές χρεωστικές κάρτες. Θα πρέπει να γνωρίζετε ότι η πιστωτική κάρτα σας ή το τραπεζικό ίδρυμα δύναται να επιβάλλει τέλη για διεθνή χρήση της κάρτας σας. Να ρωτήσετε τη τράπεζά σας για την αμοιβή πριν από τα ταξίδια σας και θα πρέπει να έχετε απορίες.\nΌλες οι κύριες υπηρεσίες των ATM είναι διαθέσιμες σε όλο το νησί, ακόμη και σε μικρές πόλεις. Σημειώστε ότι τα ATM στο Πουέρτο Ρίκο ονομάζονται ATH (A Toda Hora- κυριολεκτικά, «σε όλες τις ώρες»).θα έχετε τις επιλογές των Αγγλικών ή των Ισπανικών όταν κάνετε την συναλλαγή σας. Να δώσετε προσοχή στο τέλος τοπικής χρήσης που επιβάλλεται με τη χρήση των καρτών που δεν συνδέονται με την τράπεζα του ATM. Επίσης, πρέπει να γνωρίζετε ότι πολλά ATM/ ATH στο Πουέρτο Ρίκο είναι προγραμματισμένα να ζητούν δωρεά για τις τοπικέ φιλανθρωπικές οργανώσεις, μπορείτε να επιλέξετε αυτό το αίτημα στο τέλος της συναλλαγής σας. Οι κύριες τράπεζες στο νησί είναι η Banco Popular, η Citibank, η Doral, η Santander, και η Westernbank. Οι τράπεζες συνήθως έχουν ATM/ ATH και ακόμη και μικρά υποκαταστήματα τοποθετημένα μέσα σε παντοπωλεία. Να χρησιμοποιείται τις κλασικές προφυλάξεις που θα χρησιμοποιούσατε και στο σπίτι σας κατά την ανάληψη χρημάτων από το ATM στο Πουέρτο Ρίκο.\nΟι ταξιδιωτικές επιταγές όλο και περισσότερο δεν γίνονται δεκτές ως μέσο πληρωμής, ιδιαίτερα έξω από την πρωτεύουσα και κυρίως από μικρές επιχειρήσεις. Εάν είναι να χρησιμοποιηθούν, προτιμώνται οι επιταγές σε δολάρια Αμερικής. Εάν σκοπεύετε να χρησιμοποιήσετε ταξιδιωτικές επιταγές, σας συμβουλεύουμε να καλέσετε άμεσα στην επιχείρηση έτσι ώστε να εξασφαλίσετε ότι δέχονται αυτόν τον τρόπο πληρωμής. Οι πιστωτικές κάρτες ή τα μετρητά προτιμώνται έντονα από την πλειοψηφία των εμπόρων.\nΔευ – Παρ 09.00 – 15.30. Οι ώρες μπορεί να διαφέρουν. Να σημειώσετε ότι οι τράπεζες είναι κλειστές σε όλες τις αργίες των ΗΠΑ, όπως και στις τοπικές αργίες.\nΔεν υπάρχουν περιορισμοί στην εισαγωγή ή στην εξαγωγή τοπικού ή ξένου νομίσματος. Ωστόσο, τα ποσά άνω των US$10,000 ή ισοδύναμα με αυτά θα πρέπει να δηλωθούν στο τελωνείο.\nΜπορείτε να ανταλλάξετε ξένο νόμισμα στις τράπεζες και στα μεγάλα ξενοδοχεία, αν και είναι καλύτερο να πηγαίνετε με δολάρια Αμερικής και να αποφεύγετε εντελώς την ανταλλαγή. Οι θάλαμοι ανταλλαγής νομισμάτων, τα ανταλλακτήρια συναλλάγματος (cambio) δεν είναι κοινά στο Πουέρτο Ρίκο. Δεν υπάρχει ούτε ένα γραφείο συναλλάγματος στο διεθνές αεροδρόμιο του Σαν Χουάν.\nΠερισσότερα σε αυτή τη κατηγορία: « Αντίγκουα και Μπαρμπούντα


archaeopteryx: Ανασκόπηση -- 1) Εισαγωγή\nΈχει περάσει περίπου ένα χρόνος από τότε που ξεκίνησα αυτή την ιστοσελίδα. Αλλιώς ξεκίνησα και αλλιώς εξελίχθηκε, τόσο από την φύση του «προβλήματος», όσο και από τα διάφορα πράγματα που έμαθα, ή που κατάλαβα στην πορεία – χωρίς να υπαινίσσομαι ότι τα έμαθα, ή ότι τα έχω καταλάβει όλα.\nΘα κάνω προσπαθήσω να κάνω μία ανασκόπηση στην προσπάθεια να βάλω λίγη τάξη.\nΞεκίνησα να τεκμηριώσω την άποψη που είχα, ότι οι ΑΠΕ, με τον τρόπο που μας παρουσιάζονται και που προωθούνται, είναι λανθασμένη επιλογή, τόσο για τεχνικούς όσο και για οικονομικούς λόγους.\nΟι ΑΠΕ αφορούν «ενέργεια». Χωρίς ενέργεια δεν θα υπήρχαμε, γενικά. Ειδικά, η ανάπτυξη μετά το 1800 έχει σχέση και με την τεχνολογία και με την χρήση ορυκτών καυσίμων για μετακίνηση, ηλεκτροδότηση και άνετη ζωή. Πάντα χρησιμοποιούσαμε ενέργεια, αλλά, προφανώς, αλλιώς ήταν η λιτή αγροτική επιβίωση και το εμπόριο με ιστιοφόρα και αλλιώς είναι τώρα. Φανταστείτε προς στιγμή 12 μήνες χωρίς ρεύμα, βενζίνη και τηλέφωνο και θα καταλάβετε τι εννοώ.\nΤο εάν θα υπάρχει ρεύμα, βενζίνη και τηλέφωνα στο μέλλον, είναι ένα θέμα. Στην διάρκεια της ιστορίας τους οι άνθρωποι προσαρμοστήκαμε σε θετικές και αρνητικές εξελίξεις, πολλές εξωγενείς, και πολλές αποτέλεσμα του χαρακτήρα μας. Το πώς ορίζουμε το μέλλον, και, κυρίως, πώς προγραμματίζουμε σήμερα για το μέλλον, είναι άλλο θέμα. Οι άνθρωποι το 500 π.Χ. ή το 500 μ.Χ. είχαν και αυτοί βιοθεωρίες και κοσμοθεωρίες, και νομίζω είναι από αλαζονικό έως ηλίθιο να νομίζουμε ότι οι δικές μας είναι πιο έγκυρες από ήταν οι δικές τους.\nΚαλλιεργείται, ωστόσο, η άποψη ότι ο τρόπος ζωής που έχει προκύψει είναι «λανθασμένος» και ότι δεν μπορεί να συνεχιστεί, και επομένως κάτι πρέπει να κάνουμε. Εδώ χρειάζεται λίγη προσοχή: Το κήρυγμα ότι «κάνουμε κάτι λάθος» και «κάτι πρέπει να κάνουμε για να το διορθώσουμε» είναι παλιά άσκηση, και η άποψή μου είναι ότι η έννοια της «αμαρτίας» και της «εξιλέωσης» χρησιμοποιούνται περισσότερο για άσκηση εξουσίας και καταπίεσης παρά για την λύση κάποιου προβλήματος, καθ εαυτού. Απόδειξη είναι ότι πολλές δήθεν «αμαρτίες» και «εξιλεώσεις» που αιματοκύλισαν τον κόσμο τα τελευταία 4.000 χρόνια αποδείχθηκαν μάλλον ανοησίες και προφάσεις.\nΝομίζω λοιπόν, ότι η άποψη ότι ο τρόπος ζωής μας είναι λανθασμένος και ότι «δεν είμαστε αειφόροι» κλπ, ενώ μπορεί να έχει κάποια βάση για συζήτηση, κακώς χρησιμοποιείται σαν δόγμα για την επιβολή ειλημμένων αποφάσεων, που όμως έχει σαφή και απτά οικονομικά οφέλη για αυτούς που την επιβάλουν.\nΈχω, κάπως, παρακολουθήσει το θέμα της ενέργειας από την πετρελαϊκή κρίση του 1973. Το 1973 δεν ήταν η πρώτη φορά που φάνηκε η στρατηγική σημασία του πετρελαίου, αλλά ήταν η πρώτη φορά που οργανωμένοι παραγωγοί έκλεισαν την στρόφιγγα. Και ο Πρώτος Παγκόσμιος πόλεμος και ο Δεύτερος είχαν εν μέρει σαν αντικείμενο τα πετρέλαια, και στον Δεύτερο, οι Γερμανοί ανέπτυξαν τεχνολογία υποκατάστασης του πετρελαίου από κάρβουνο. Οι ΑΠΕ (πλην υδροηλεκτρικών) έγιναν λίγο της μόδας το 1973, και από τότε μέχρι και σήμερα πάσχουν από το ίδιο πρόβλημα: κόστος, διαθεσιμότητα και εγγενής αδυναμία χρηματοδότησης. Μετά το 1981 ξεχάστηκαν για λίγο.\nΟι ΑΠΕ επανεμφανίστηκαν μετά το 1990, με την εφεύρεση του Ανθρωπογενούς Φαινομένου του Θερμοκηπίου (ΑΦΘ ή AGW) και της ιδέας του παγκόσμιου φόρου άνθρακα για την δήθεν αντιμετώπισή του. Το ΑΦΘ, σαν «πολιτική», ξεκίνησε στην Ευρώπη μεταξύ 1985 κι 1987, εδραιώθηκε σαν αποδεκτό από όλον τον Δυτικό κόσμο (Ευρώπη και Β. Αμερική) περί το 1990 αλλά από το 2005 και μετά, αρχικά οι Η.Π.Α. και σταδιακά οι Αγγλόφωνες χώρες διαχώρισαν την θέση του από την «Ευρώπη». Σημειωτέον ότι η Ρωσία και η Κίνα και φυσικά οι χώρες του OPEC μάλλον αδιαφόρησαν για το όλο θέμα, ασχέτως δημοσίων τοποθετήσεων. Με λίγη ποιητική ελευθερία θα έλεγα ότι σήμερα, κάποια εκδοχή του γεωπολιτικού Μεγάλου Παιχνιδιού παίζεται με σκηνικό το ΑΦΘ.\nΑλλά για να μείνω στις ΑΠΕ, ενώ δεν έχουν ξεπεράσει το πρόβλημα του κόστους, και διαθεσιμότητας, με τον φόρο άνθρακα για την δήθεν αποσόβηση του ΑΦΘ, και με χρηματοδότηση από αυξημένους λογαριασμούς ρεύματος και επιδοτήσεις, προσπαθούν να ξεπεράσουν τις εγγενείς αδυναμίες τους. Βρέθηκε ο τρόπος παρουσίασης και προώθησής τους: Η σωτηρία της Γης! Και ενώ υπάχουν μόνο για τα οικονομικά οφέλη από επιδοτήσεις, έχει ντυθεί τον μανδύα της εξιλέωσης από την αμαρτία, και την αναζήτηση της «αειφορίας». Η δε ταύτισή τους με την λεγόμενη Πράσινη Ανάπτυξη, περαιτέρω ενδυναμώνει το συμπέαρασμα ότι πρόκειται περί απάτης. Η Πράσινη Ανάπτυξη είναι ένας ασαφής και οξύμωρος όρος. Εάν πρόκειται να επιστρέψουμε σε μεσαιωνικές και φεουδαρχικές δομές, αυτοί που το προωθούν, έκριναν ότι «Πράσινη Ανάπτυξη» είναι ένας εύηχος όρος.\nΠαρατηρώ ότι αυτοί που ενοχλούνται με την «Πράσινη Ανάπτυξη» έχουν πολλά κοινά με αυτούς που ενοχλούνται και με την «Νέα Τάξη». Προσωπικά, πιστεύω ότι αυτά που βλέπουμε και μας ενοχλούν είναι έκφραση κοινών συμφερόντων με λίγη δόση παραπλάνησης, παρανόησης και παρεξήγησης. Τα συμφέροντα δεν είναι πάντα και μόνο οικονομικά, αλλά επειδή αυτά καταλαβαίνω καλύτερα, η ρήση του «παγωτατζή» “follow the money” ήταν και είναι χρήσιμη. Η αναζήτηση των οικονομικών συμφερόντων πίσω από την Πράσινη Ανάπτυξη (και των ΑΠΕ) ήταν από τα πιο ενδιαφέροντα σημεία της άσκησης.\nΕλπίζω αυτή η Εισαγωγή να βοηθάει. Οι υπογραμμισμένες προτάσεις είναι οι βασικές ενότητες της ιστοσελίδας.\nΚαλη Ανασταση αυριο.\n23 Απριλίου 2011 - 12:05 π.μ.\nΜια πολύ καλή πολιτική ανάλυση για (και με αφορμή) τις ΑΠΕ, που ξύνει πληγές.\nΟσο κι αν φωναζεις, δεν πείθεις.\nΤο μόνο κόμμα που ασπάζεται τις απόψεις σου είναι το κόμμα των φιλελευθερων στη Μποτσουάνα.\nΠΑΣΟΚ, ΝΔ, ΣΥΡΙΖΑ, ΚΚΕ κλπ δουλευουν υπερ των ΑΠΕ!!! ¨ολοι τρελλοί είναι?\nΑπλά, μεστά και άμεσα κατανοητά. Ωραία ανάλυση.\nΤο αν πείθει ή όχι δεν είναι το θέμα. Το ότι κάποιος τα λέει και τα καταγράφει είναι σημαντικό.\nΚάποτε πιστεύαμε ότι το έλκος προκαλείται από στρες, ΟΛΟΙ αυτό έλεγαν. Μέχρι που δύο Αυστραλοί γιατροί ερεύνησαν και βρήκαν ότι δεν ήταν έτσι, η γενική πίστη στο στρες ήταν λάθος, το έλκος προκαλείται από βακτήριο και γιατρεύεται με απλά αντιβιοτικά.\nΚαλή Ανάσταση, και σκέτη Ανάσταση καλή θα είναι.\n23 Απριλίου 2011 - 11:48 π.μ.\nΑνώνυμε που δεν πείθεσαι, οι μόνοι που πείθονται είναι οι υπαλληλοι του Γερμανικού Επιμηλετηρίου, και έχει και στην Μποτσουάνα τέτοιους.\nΔεν χρειάζεται να σε πείσω, θα το καταλάβεις στον λογαριασμό της ΔΕΗ!\nΚαι έχουν πεισθεί οι δημοσιογράφοι!\nΈφαγαν γουρουνόπουλο την Μεγάλη Δευτέρα και ήταν ταγκιασμένο χαχαχάααα!!!\nΧαίρομαι που δεν με ξεχνάς!\n23 Απριλίου 2011 - 2:58 μ.μ.\nΛογος ξεκαθαρος τεκμηριωμενος .\nΟ μυθος της ''πρασινης αναπτυξης'' θα καταρευσει συντομα..\nΕιναι πολυ δυσκολο να ανατραπουν λογικες και πρακτικες που σερβιριστικαν παγκοσμιως με γκαιμπελικες μεθοδους για μια 25ετια ,που δημιουργησε χρεη τεραστια και χρημα αμετρητο .\nΟλοι γνωριζουν αυτους που τα πηραν.\nΗ αληθεια ομως, παντα νικα το ψεμα.\n23 Απριλίου 2011 - 5:23 μ.μ.\nΑρχαιοπτέρυξ, θα πειστώ όταν θα ακούσω ένα κόμμα, οποιοδήποτε κόμμα, να πει δημοσίως: "ασε μας ήσυχους με την πρασινη αναπτυξη σου κε Παπανδρέου-η χωρα χρειάζεται φτηνο ρεύμα και όχι φρου φρου και ανεμογεννητριρες"\nΕπί του παρόντος όλα τα κόμμα τα σιγοντάρουν τις ΑΠΕ και εγώ παραμένω άπιστος Θωμάς, όσο κι αν τα αναλύεις για να μας αποδείξεις οτι οι ΑΠΕ είναι ελέφαντες!\nΚαλή Ανάσταση και χαιρετισμούς από Ευβοια! Τις βλέπω που γυρνάνε...χαχα\n23 Απριλίου 2011 - 6:00 μ.μ.\nKάθε αιολικό που γυρνάει στην Ευβοια είναι πεταμένα λεφτά στον λογαριασμό της ΔΕΗ και την μαύρη τρύπα του ΔΕΣΗΜΕ. Σήμερα γυρνάνε. Σε μια βδομάδα δεν θα γυρνάνε. Πληρωμένες και σήμερα διπλοπληρωμένες και μεθαύριο που θα κάθονται .\nΤα κομματα δεν μιλάνε γιατί οι αιολικοί έμαθαν από την ζήμενς και τηςν Ιντρακομ και είναι διακομματικοί.\n23 Απριλίου 2011 - 7:43 μ.μ.\nΠοιό κομμα μίλησε στην ανάθεση των υποβρυχίων στην Φεροστάλ?\nΠασόκ στην Κυβέρνηση, δεξιοί οι κομίστές.\nΠοιό κομμα φώναξε όταν τα συμβόλαια του Σκαραμαγκά τα πήρε η HDW? Και ο άλλος υποψήφιος ήταν και υποτίθεται δεξιός.\nΗ διαφθορά στην Ελλάδα είναι σε όλα στα κόμματα που το παιζουν εξουσίας.\nΟ Ακτωρ είναι μισός πασόκ (Μόπμολας) μισός δεξιά (Καλιτσάνζτης)\nΟ Ζερεφός που είναι πρύτανης της πράσινη παπαγαλίας ήταν υποψήφιος της ΝΔ . Τα αιολικά τα έσπρωχναν και οι΄ΝΔ. Ο Κοπελούζος ήταν και υποψήφιος βουλευτής της ΝΔ\nΗ απάτη είναι απάτη


Old Rock: Ιουλίου 2010\nΥπήρξε το ιδρυτικό μέλος και τραγουδιστής του θρυλικού συγκροτήματος της δεκαετίας του 60 YARDBIRDS. Σαν Σόλο βγάζει δύο σίνγκλ που αποτυγχάνουν παταγωδώς. Το 1969 μαζί με την αδερφή του Jane και τον ντράμερ των Γιάρμπερντς δημιουργεί τους RENAISSANCE. Ηχογραφούν ένα άλμπουμ για την ISLAND και μετά αποχωρούν από το σχήμα αυτό. Στην συνέχεια ο Ρέλφ κάνει τον παραγωγό και για ένα μικρό διάστημα γίνεται μέλος των MEDICINE HEAD. Το 1975 ιδρύει τους ARMAGEDDON. Μαζί του παίζουν οι Martin Pugh: κιθάρα, Bobby Calduel: ντράμς και Louis Cennano: μπάσο. Μετά από την ηχογράφηση ενός μέτριου δίσκου " Armaageddon " 1975 (A & M) διαλύονται. Στις 14 Μαίου του 1976 πεθαίνει από ηλεκτροπληξία της κιθάρας του. Είχε γεννηθεί στο Ρίτσμοντ το Μάρτιο του 1944.\n*KEITH RELF Discography [WEB]\nKeith Relf - Mr. Zero , Knowing [Single]\nΑναρτήθηκε από Dillingerr στις 2:31 μ.μ. 6 σχόλια:\nΕτικέτες KEITH RELF\nΓεννήθηκε στο Χάντινγκντονσαϊρ το 1949. Το 1964 φτάνει στο Λονδίνο και ανακατεύεται μέσα σε μικρές μπάντες. Το 1968 γνωρίζει τον γνωστό παραγωγό Μικυ Μόστ με τον οποίο γράφει το πρώτο του σινγκλ " Better By Far " και το αξιόλογο (1). Στις αρχές της δεκαετίας του 70 φεύγει στις Ηνωμένες Πολιτείες και από τότε η δισκογραφική του παρουσία είναι σπάνια. Μετά τον απογοητευτικό (4), η επόμενη δουλειά του μετά από 3 χρόνια αναπτέρωσε τις ελπίδες των φίλων του για το ταλέντο του.\n*Terry Reid Discography [WEB]\nTerry Reid - Bang Bang You're Terry Reid\nTerry Reid - Terry Reid\nΑναρτήθηκε από Dillingerr στις 2:42 μ.μ. 2 σχόλια:\nΕτικέτες TERRY REID


Για να μάθει ιστορία το μικρό σου... με ευχάριστο τρόπο! - Tlife.gr\n13.04.2012 | 04:47\nΓια να μάθει ιστορία το μικρό σου... με ευχάριστο τρόπο!\nΟ Πέτρος και η επανάσταση του 1821! Ένα βιβλίο που μιλάει για την Ελληνική Επανάσταση και μαθαίνει ευχάριστα στα παιδιά την ιστορία καθώς μιλάει για όλα: για τους Έλληνες και τους Τούρκους, για τον Κολοκοτρώνη, τον Καραϊσκάκη και τον Μπότσαρη, τον Ιμπραήμ και τον Δράμαλη, για την Τριπολιτσά και για το Σούλι, για το Μεσολόγγι και την ναυμαχία του Ναυαρίνου.\nΠρωταγωνιστής του βιβλίου είναι ο μικρός Πέτρος που έχει απορίες για την Ελληνική Επανάσταση του 1821 και ο παππούς του διηγείται όλες τις ιστορίες. Όσο τυχερός είναι ο Πέτρος που έχει ένα σοφό παππού, έτσι και το μικρό σου έχει εσένα για να του διηγηθείς το βιβλίο και να τα μάθει όλα!\nΕμείς μιλήσαμε με την συγγραφέα του βιβλίου, την Κατερίνα Σέρβη, για να μας ταξιδέψει στον κόσμο της συγγραφής.\nΤι ήταν αυτό που σε ενέπνευσε να ασχοληθείς με συγγραφή βιβλίων;\nΛατρεύω κυριολεκτικά τα βιβλία και διαβάζω από τότε που θυμάμαι τον εαυτό μου, παρόλα αυτά δεν είχα ποτέ σκεφτεί να γράψω. Η επαγγελματική μου ενασχόληση με τα βιβλία προέκυψε τυχαία, όταν εργάστηκα ως αρχαιολόγος στη Διεύθυνση Δημοσιευμάτων του Υπουργείου Πολιτισμού, στην επιμέλεια των κειμένων. Στη συνέχεια είχα μια πρόταση από μεγάλο Εκδοτικό Οίκο για τη συγγραφή ενός αρχαιολογικού οδηγού. Από εκεί και πέρα... ερωτεύτηκα το γράψιμο!\nΓιατί αποφάσισες να ασχοληθείς με βιβλία που απευθύνονται σε παιδιά;\nΤα παιδικά βιβλία με ενδιέφεραν πάντα. Είναι ένας κόσμος απίστευτα γοητευτικός, με ρόλο εξαιρετικά σημαντικό για τη συναισθηματική και νοητική ανάπτυξη των παιδιών.\nΗ πρώτη μου σχετική δουλειά είναι μια σειρά αρχαιολογικών οδηγών για παιδιά, στην οποία συνδύασα τη γνώση με τη μυθοπλασία, με σκοπό να παρουσιάσω τέσσερις μεγάλους αρχαιολογικούς χώρους της Ελλάδας (Ακρόπολη, Ολυμπία, Επίδαυρο, Δελφούς) με τρόπο όσο το δυνατόν πιο γοητευτικό.\nΣήμερα γράφω και βιβλία καθαρά μυθοπλασίας, εξακολουθώ ωστόσο να έχω αδυναμία στα δημιουργικά βιβλία γνώσεων. Πιστεύω ότι κατά κανόνα τα παιδιά δεν αγαπούν ιδιαίτερα την ιστορία και την αρχαιολογία κι αυτό είναι κρίμα, γιατί πρόκειται για θέματα εξαιρετικά συναρπαστικά.\nΠοιος είναι ο στόχος του βιβλίου 1821; Μίλησέ μας λίγο για αυτό...\nΟ Πέτρος και η Επανάσταση του 1821 περιγράφει απλά και συνοπτικά ολόκληρη την ιστορία της ελληνικής επανάστασης. Στόχος ήταν να καταλάβουν τα παιδιά τι ακριβώς συνέβη τότε, πώς ξεκίνησε ο αγώνας, ποιοι πρωταγωνίστησαν, ποιες ήταν οι βασικές κρίσιμες καμπές του, γιατί κινδύνευσε, να εντυπωθεί δηλαδή στο μυαλό τους το βασικότερο γεγονός της νεότερης ελληνικής ιστορίας όχι ως στείρα γνώση αλλά ως ένα ενδιαφέρον και αξιομνημόνευτο παραμύθι.\nΤο βιβλίο απευθύνεται σε μια αρκετά ευρεία γκάμα ηλικιών, από 5 μέχρι 12 χρονών, και σε αυτό βοηθά ιδιαίτερα η εικονογράφηση σε μορφή κόμικ. Το βιβλίο μπορεί να διαβαστεί σε διαφορετικά επίπεδα. Τα πιο μικρά παιδιά θα δουν τις εικόνες και οι γονείς τους θα τους εξηγήσουν κάποια βασικά σημεία, τα μεγαλύτερα θα διαβάσουν μόνα τους τα κείμενα ενώ για τα ακόμα πιο μεγάλα παιδιά υπάρχει επιπλέον στο πίσω μέρος ένα ευρετήριο ονομάτων, που παρουσιάζει αναλυτικά τους κύριους πρωταγωνιστές της επανάστασης.\nΤι μήνυμα θέλεις να περάσεις στα μικρά παιδάκια; Τι θα ήθελες να "καταφέρει" το "1821";\nΤελευταία έχουν γίνει πάρα πολλές συζητήσεις για την Επανάσταση του 1821, τα παιδιά όμως δεν τα ενδιαφέρουν ούτε οι χρονολογίες ούτε οι λεπτομέρειες της ιστορίας ούτε τα ακαδημαϊκά ερωτήματα. Η Επανάσταση του 1821 είναι ένα πολύ σημαντικό κομμάτι του παρελθόντος μας και τα παιδιά πρέπει να την γνωρίζουν, απλά και ξεκάθαρα, και να εμπνέονται από τις καλές πτυχές της: από το πάθος για ελευθερία, την αγνή αγάπη για την πατρίδα, την αυταπάρνηση και τον ηρωισμό που έδειξαν χιλιάδες επώνυμοι και ανώνυμοι άντρες και γυναίκες, τη δύναμη της συλλογικής δράσης.\nΠως καταφέρνεις να κερδίσεις το ενδιαφέρον των μικρών παιδιών για ένα ιστορικό θέμα;\nΜετά από τις σπουδές μου στην αρχαιολογία δούλεψα για πολλά χρόνια στη διαφήμιση και έμαθα πολλά για την επικοινωνία και τη δημιουργική γραφή. Μέσα από την εμπειρία μου αυτή βρίσκω τρόπους, ιδέες αλλά και κειμενικό ύφος, που με βοηθούν να «ντύνω» με γοητευτικό «περιτύλιγμα» θέματα που μοιάζουν ίσως βαρετά. Επιπλέον, αγαπώ βαθιά την ιστορία και την αρχαιολογία και μου αρέσει πολύ να μοιράζομαι την αγάπη μου και τις γνώσεις που αποκτώ μέσα από το διάβασμα με παιδιά αλλά και με μεγάλους. Πιστεύω ότι όταν κάνεις κάτι με πάθος και προσήλωση το αποτέλεσμα δεν μπορεί παρά να είναι ελκυστικό.\nΗ αλήθεια είναι ότι η οικονομική κατάσταση της χώρας μας έχει επηρεάσει αρνητικά και το χώρο των βιβλίων. Προσωπικά όμως εξακολουθώ να γράφω, έστω και αν οι ρυθμοί των εκδόσεων έχουν επιβραδυνθεί. Στα άμεσα σχέδιά μου είναι η συγγραφή μιας ακόμα σειράς παιδικών βιβλίων γνώσεων και αρκετών παραμυθιών, προσανατολίζομαι ωστόσο και σε νέους χώρους όπως είναι τα εκπαιδευτικά προγράμματα και το παιδικό θέατρο.\nΠόσο δύσκολο είναι να γράφεις για παιδιά, να μιλάς σε απλή γλώσσα;\nΔεν το βρίσκω ιδιαίτερα δύσκολο και βέβαια πρέπει να ξεχωρίσουμε το απλά από το απλοϊκά. Τα παιδιά σήμερα είναι πανέξυπνα, είναι εύκολο να τα προσεγγίσεις και νοητικά και γλωσσικά. Στα βιβλία μου μιλάω πάντα μέσα από την καρδιά μου, για θέματα που με ενδιαφέρουν και με ενθουσιάζουν, με μια γλώσσα πλούσια σε λέξεις και έννοιες. Δεν προσπαθώ να απογυμνώνω και να απλοποιώ τα κείμενά μου για να είναι «παιδικά». Γράφω έτσι όπως αισθάνομαι και τα παιδιά καταλαβαίνουν...\nΤο βιβλίο κυκλοφορεί στα βιβλιοπωλεία και το shop.skai.gr


Ανώτεροι οι Ράπιντς - Onsports.gr\nΓιάννης Ασκούνης\t14 Αυγούστου 2011, 08:10\nΠΟΔΟΣΦΑΙΡΟ / Κολοράντο Ράπιντς\nΑνώτεροι οι Ράπιντς\nΟι Κολοράντο Ράπιντς πήραν μία δίκαιη νίκη μέσα στην έδρα των Σαν Χοσέ Έρθκουεϊκς κερδίζοντας τους με 2-1.\nΟι Ράπιντς ανέλαβαν την πρωτοβουλία των κινήσεων και έφθασαν στο… δοκάρι στο έβδομο λεπτό, αφού αυτό σημάδεψε ο Κάλεμπ Φολάν με το κεφάλι του. Στο 22ο λεπτό μία κεφαλιά του Τζόι Γκέρστεν βρήκε στόχο, αλλά στην αντίθετη εστία.\nΗ ομάδα του Κολοράντο ισοφάρισε στο 39ο λεπτό με πέναλτι, στο οποίο ευστόχησε ο Φολάν. Εν τέλει, στο 77ο λεπτό, ο Τζεφ Λαρέντοβιτς έδωσε την νίκη στους φιλοξενούμενους με ωραίο φάουλ. Έτσι, η ομάδα του ανέβηκε στους σαράντα βαθμούς. Από την πλευρά τους, οι «σεισμοί» έμειναν στους 25.\nΣαν Χοσέ Έρθκουεϊκς: Μπους, Κοράλες, Μπεϊτασούρ (90’ Πέιτερσον), Χερνάντεζ, Μπέρλινγκ, Ρινγκ (70’ Ντόκινς), Γκέρτσεν (83’ Μακλούφλιν), Στέφενσον, Κόνσεϊ, Κρόνιν, Βοντολόφσκι.\nΚολοράντο Ράπιντς: Πίκενς, Μάρσαλ, Μόουρ, Κιμούρα, Βάιν, Τόμπσον, Λεμπό (60’ Κάμινγκς), Μαστροένι (91’ Νέιν), Λαρέντοβιτς, Φολάν (83’ Καντζί).


Είχε την ουσία και βγήκε νικητής στο ντέρμπι! – ArenaLarissaGr\nΕίχε την ουσία και βγήκε νικητής στο ντέρμπι!\nΜεγάλος νικητής στο σημερινό ντέρμπι της 21ης αγωνιστικής της Α΄1 ΕΠΣΛ αναδείχθηκε το Κιλελέρ απέναντι στον Αετό Μακρυχωρίου, καθώς κέρδισε με 2 – 0 κι έτσι αναρριχήθηκε στη πρώτη θέση της βαθμολογίας!\nΑπό ένα τέρμα σε κάθε ημίχρονο σημείωσε το σύνολο του Δημήτρη Δανιλούλη και καθώς είχε την ουσία απέναντι στο συγκρότημα του Δημήτρη Τσέτσιλα, δηλαδή το γκολ, πήρε τους τρεις υπέρ πολύτιμους βαθμούς και προσπέρασε τον Αετό στην 21η αγωνιστική του πρωταθλήματος.\nΤο Κιλελέρ λοιπόν συνεχίζει τη προσπάθεια του στη πρώτη θέση έχοντας σαράντα εννέα βαθμούς, ενώ από την άλλη ο Αετός συνεχίζει στη δεύτερη θέση έχοντας ένα βαθμό λιγότερο.\nΤο παιχνίδι είχε λιγοστές ευκαιρίες μπροστά από τις δύο εστίες, με τη κατοχή της μπάλας να έχει κατά διαστήματα ο Αετός Μακρυχωρίου και το Κιλελέρ να «χτυπά» στις αντεπιθέσεις του αγώνα.\nΗ πρώτη καλή στιγμή στο ματς λοιπόν ήταν και γκολ για τους φιλοξενούμενους! Στο 45ο λεπτό ο Νίκος Βράκας εκτέλεσε κόρνερ, τη πρώτη κεφαλιά πήρε ο Θωμάς Παλάσκας και τη δεύτερη κεφαλιά από κοντά ο Μπάμπης Παπαδημητρίου όπου έστειλε τη μπάλα στα δίχτυα για το 0 – 1 κι ενώ δεν το πανηγύρισε, δείχνοντας έτσι σεβασμό στη πρώην του ομάδα!\nΤρία λεπτά έπειτα από την έναρξη του δευτέρου μέρους, ο Γαγάρας τροφοδότησε στην αντεπίθεση τον Αλέξη Τζατζάκη και ο τελευταίος με σουτ από πλάγια θέση έστειλε τη μπάλα στην αγκαλιά του Χρήστου Γκικούδη, όπου και μπλόκαρε τη μπάλα σχετικά εύκολα.\nΗ πρώτη καλή ευκαιρία για τον Αετό Μακρυχωρίου ήρθε στο 69ο λεπτό. Ο Παναγιώτης Φουσίκας σούταρε από το ύψος της μεγάλης περιοχής, η μπάλα βρήκε σε σώμα αμυντικού των φιλοξενουμένων και έπειτα σούταρε ο Δημήτρης Καλούσης από πλεονεκτική θέση, όμως η μπάλα δεν βρήκε στόχο και κατέληξε άουτ.\nΈπειτα από ένα λεπτό, ήρθε το γκολ για τους φιλοξενούμενους και το 0 – 2 από τον Κώστα Κουσιώρα. Ο έμπειρος επιθετικός πλάσαρε από τα αριστερά στη περιοχή του Αετού, η μπάλα πήρε περίεργη τροχιά και αφού χτύπησε πρώτα στο αριστερό κάθετο δοκάρι του Χρήστου Γκικούδη, κατέληξε στα δίχτυα για το 0 – 2.\nΣτη συνέχεια του αγώνα οι γηπεδούχοι πίεσαν για τη μείωση του σκορ και να ξανά μπουν στο παιχνίδι, όμως οι φιλοξενούμενοι κράτησαν ανέπαφη την εστία τους και το Κιλελέρ πανηγύρισε μία πολύ σημαντική νίκη, με την ομάδα όπου και αναρριχήθηκε στη πρώτη θέση του πρωταθλήματος!\nΑετός Μακρυχωρίου (Δημήτρης Τσέτσιλας): Γκικούδης, Τσιαντούλης, Τίκος, Δάσσιος, Σουφχάρας, Καπετάνι, Πάσιος (78′ Μπούκας), Μπάρδας (78′ Μητσογιάννης), Φουσίκας, Καλούσης, Σαμπάνης (65′ Τζίκα Ίλ.).\nΑ.Ε. Κιλελέρ (Δημήτρης Δανιλούλης): Βάιος, Δούρος, Ζιόμπουρας Απ. (79′ Κολοβός), Παλάσκας, Καρακάνος, Βράκας, Γουρνάρης, Παπαδημητρίου, Τζατζάκης (87′ Νεστορίδης), Κουσιώρας (90′ Κασσιός), Γαγάρας (89′ Φαρμάκας).\nΒλιώρας, Νίκζας, Ακρίβος.\nΕΠΟΜΕΝΟ ΑΡΘΡΟ Με Μασούντ η ΑΕΚ κόντρα στην Ξάνθη\nΠΡΟΗΓΟΥΜΕΝΟ ΑΡΘΡΟ Πολλές απουσίες για Πανιώνιο


Air China: Στις 30 Σεπτεμβρίου ξεκινούν οι απευθείας πτήσεις Πεκίνο- Αθήνα\nΑποστολέας Θέμα: Air China: Στις 30 Σεπτεμβρίου ξεκινούν οι απευθείας πτήσεις Πεκίνο- Αθήνα (Αναγνώστηκε 668 φορές)\n« στις: 14:25:38 pm, Τρι, 12 Σεπ 2017 »\nΣτις 30 Σεπτεμβρίου 2017 ξεκινά η νέα απευθείας σύνδεση Πεκίνο- Αθήνα.\nH σύνδεση με την Αθήνα θα εκτελείται κάθε Τετάρτη και Σάββατο.\nΟι εξερχόμενες πτήσεις αναχωρούν από το Πεκίνο στις 2.30 και φθάνουν στην Αθήνα στις 8.15. Οι εισερχόμενες, αναχωρούν από την Αθήνα στις 14.15 και φθάνουν στο Πεκίνο στις 4.30 της επομένης.\nΤο 2017 σηματοδοτεί την 45η επέτειο διπλωματικών σχέσεων Κίνας και Ελλάδας. Σύμφωνα με τον αερομεταφορέα, το νέο δρομολόγιο αποτελεί μεγάλο σημείο αναφοράς, όχι μόνο όσον αφορά στο επίπεδο συνεργασίας της πολιτικής αεροπορίας αλλά και σε επίπεδο διμερών σχέσεων.\nΚαθώς εξελίσσεται η πρωτοβουλία Belt & Road, η Ελλάδα, που βρίσκεται στο σταυροδρόμι της Ευρώπης, της Ασίας και της Αφρικής, θα παίξει σημαντικό ρόλο στη γεφύρωση των πολιτισμών και στη συνεισφορά της προς τη συνειδητοποίηση της κοινής ευημερίας, επισημαίνει.\nΤο νέο δρομολόγιο Πεκίνο-Αθήνα καθιστά την Ελλάδα έναν κόμβο μεταφορών, εξυπηρετώντας μετακινήσεις για επαγγελματικά ταξίδια, τουρίστες και φοιτητές από τις δύο χώρες.\n« Απάντηση #1 στις: 15:26:24 pm, Σαβ, 30 Σεπ 2017 »\nΔημιουργία σελίδας σε 0.401 δευτερόλεπτα. 20 ερωτήματα.


Ερντογάν κατά Μπάιντεν και Ελλάδας | Η ΚΑΘΗΜΕΡΙΝΗ\nΟ Ερντογάν αναφέρθηκε και στο ζήτημα των ρωσικών συστημάτων S-400, επιμένοντας στην ορθότητα της επιλογής του να τα αποκτήσει (φωτ. REUTERS).\n3 Ιουνίου, 2021 03.06.2021 • 06:58\nΚΩΝΣΤΑΝΤΙΝΟΥΠΟΛΗ – ΑΝΤΑΠΟΚΡΙΣΗ. Λίγες ημέρες πριν από τη συνάντηση των προέδρων Τουρκίας και ΗΠΑ στη σύνοδο κορυφής του ΝΑΤΟ, στις Βρυξέλλες, ο Ρετζέπ Ταγίπ Ερντογάν προτίμησε να κατηγορήσει τον Τζο Μπάιντεν για την αναγνώριση της Γενοκτονίας των Αρμενίων. O Tούρκος πρόεδρος, σε συνέντευξή του στο κρατικό τηλεοπτικό δίκτυο ΤRT ανέφερε πως «ο λόγος αυτής της έντασης με τις ΗΠΑ είναι η υπόθεση της δήθεν Γενοκτονίας των Αρμενίων. Βαρεθήκαμε. Κάθε 24η Απριλίου συζητάμε τι θα πουν οι ΗΠΑ για τους Αρμενίους. Εσένα (σ.σ.: Μπάιντεν) τελείωσαν όλες οι υποθέσεις σου και τώρα παίζεις τον ρόλο του δικηγόρου των Αρμενίων; Eμείς δεν είμαστε ένα απλό κράτος, δεν είμαστε κοινότητα. Είμαστε η Τουρκική Δημοκρατία. Οσοι προσπαθούν να στριμώξουν την Τουρκία με αυτόν τον τρόπο θα χάσουν ένα σημαντικό φίλο».\nΟ Ερντογάν αναφέρθηκε και στο ζήτημα των ρωσικών συστημάτων S-400, λέγοντας: «Εμείς τους S-400 δεν τους πήραμε έτσι τυχαία. Τους αγοράσαμε επειδή τους έχουμε ανάγκη. Αυτός είναι και ο λόγος που τώρα δεν είναι στην ατζέντα. Αλλά να πω και αυτό. Η Τουρκία δεν έχει το δικαίωμα να προστατεύει τον εαυτό της; Συνέχεια μπροστά μας φέρνετε την Ανατολική Μεσόγειο, όπως και την Κύπρο».\nΤο Συμβούλιο Εθνικής Ασφαλείας της Τουρκίας, που συνεδρίασε υπό τον Ερντογάν, εξέδωσε ανακοίνωση κατηγορώντας με έμμεσο τρόπο την Ελλάδα και την Κύπρο. «Στο Αιγαίο και στην Ανατολική Μεσόγειο, για να επιτευχθεί η συνεχόμενη ειρήνη και ασφάλεια στο πλαίσιο καλής γειτονίας, διαλόγου και διεθνούς δικαίου και για να προχωρήσει η επίλυση των ζητημάτων προς την κατεύθυνση αυτή, θα πρέπει να αποφευχθούν οι προβοκάτσιες, οι παράνομες και επιθετικές ενέργειες που αγνοούν τα συμφέροντα, τα δικαιώματα και τα ενδιαφέροντα της Τουρκίας», αναφέρεται στην ανακοίνωση.\nΗ Αγκυρα επιμένει στη λύση των δύο κρατών στην Κύπρο: «Η Τουρκία θα υποστηρίξει με αποφασιστικότητα δύο ανεξάρτητα, κυρίαρχα κράτη και προς τον σκοπό αυτόν θα συνεχίσει να λαμβάνει οποιοδήποτε μέτρο για την υποστήριξη των δικαιωμάτων και των συμφερόντων των Τουρκοκυπρίων».\nΕλληνοτουρκικά Ερντογάν Τζο Μπάιντεν Γενοκτονία Αρμενίων Κυπριακό S-400